cyanic-selkie/wikianc huggingface dataset:
ಟಿ. ವಿ. ಸ್ಮಿತ್
ಜೀವನಚರಿತ್ರೆ
೨೦೦೬ ರಲ್ಲಿ ಸ್ಮಿತ್ ಫೆಹ್ಲ್ಫಾರ್ಬೆನ್ ಅವರ ಆಲ್ಬಮ್ ೨೬ ನಲ್ಲಿ "ಐನ್ ಜಹರ್ (ಎಸ್ ಗೆಹ್ತ್ ವೊರಾನ್)" ಹಾಡಿಗೆ ಗಾಯನವನ್ನು ನೀಡಿದರು.  ಅದೇ ವರ್ಷ ಬಾಸ್ ಟ್ಯೂನೇಜ್ ರೆಕಾರ್ಡ್‌ಗಳಲ್ಲಿ ಅವರ ಮೊದಲ ಆಲ್ಬಂ (ತಪ್ಪು ಮಾಹಿತಿ ಓವರ್‌ಲೋಡ್ ) ಕಂಡಿತು. ಇನ್ ಆರ್ಮ್ಸ್ ಆಫ್ ಮೈ ಎನಿಮಿ ೨೦೦೮ ರಲ್ಲಿ ಅನುಸರಿಸಿತು. ೨೦೧೦ ರಲ್ಲಿ ಮರು-ಸಂಚಿಕೆ ಸಿಡಿಗಳ ಸರಣಿಯು 'ಸ್ಪಾರ್ಕಲ್ ಇನ್ ದಿ ಮಡ್' ನೊಂದಿಗೆ ಪ್ರಾರಂಭವಾಯಿತು, ಇದು ೧೯೮೦ ರ ದಶಕದ ಆರಂಭದ ಅವಧಿಯ ಹಿಂದೆ ಬಿಡುಗಡೆಯಾಗದ ವಸ್ತುಗಳ ಸಂಕಲನವಾಗಿದೆ.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೫೬ ಜನನ
ಗಾನ ಸುಧಾ’ ಭಾಗ-೧, ೨
ಗದದಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ಸಂಗೀತ ಕೃತಿಗಳು.
ಇವನ್ನೂ ನೋಡಿ
ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಸಂಗೀತ ಕೃತಿಗಳು
ಮಾರ್ಕಂಡೇಯ ಪರ್ವತ
ಚಿನ್ನದ ನಾಡು ಕೋಲಾರ ಜಿಲ್ಲೆಯಲ್ಲಿರುವ ಪುರಾತನ ಪುಣ್ಯಕ್ಷೇತ್ರ ವಕ್ಕಲೇರಿ. ಅರಣ್ಯ ಹಾಗೂ ಬೆಟ್ಟಗುಡ್ಡಗಳಿಂದ ಕೂಡಿದ ಈ ಪ್ರದೇಶದಲ್ಲಿ ಪ್ರಕೃತಿ ಸೌಂದರ್ಯದಿಂದ ಶ್ರೀಮಂತವಾದ ರಮಣೀಯ ಮಾರ್ಕಂಡೇಶ್ವರಸ್ವಾಮಿ ಬೆಟ್ಟವಿದೆ. ಬೆಟ್ಟಕ್ಕೆ ಈ ಹೆಸರು ಬರಲು ಕಾರಣ ಬೆಟ್ಟದ ಮೇಲಿರುವ ಶ್ರೀ ಮಾರ್ಕಂಡೇಶ್ವರಸ್ವಾಮಿಯ ಬೃಹತ್ ದೇವಾಲಯ.
ಬಿಳಿಬೆಟ್ಟ ಭೃಗು ವಂಶಿಯಾದ ಭಾರ್ಗವ ಮಾರ್ಕಂಡೇಯ ನದಿಯ ಉಗಮ ಸ್ಥಾನವಾಗಿದ್ದು, ಬಂಗಾರಪೇಟೆ ತಾಲ್ಲೂಕು ಬೂದಿಕೋಟ ಬಳಿ ಶ್ರೀ ಮಾರ್ಕಂಡೇಯ ಜಲಾಶಯವೇ ಇದೆ.
ವಕ್ಕಲೇರಿ ಹಾಗೂ ಸುತ್ತಮುತ್ತಲ ಗ್ರಾಮಸ್ಥರ ಆರಾಧ್ಯ ದೈವವಾಗಿ ಹಾಗೂ ಭಾರ್ಗವ ಪದ್ಮಶಾಲಿ ಜನಾಂಗದ ಕುಲದೈವವಾದ ಮಾರ್ಕಂಡೇಶ್ವರ ಸ್ವಾಮಿ ಅವತಾರದ ಬಗ್ಗೆ ಪುರಾಣದಲ್ಲಿ ಒಂದು ಕಥೆಯಿದೆ.
ಬ್ರಹ್ಮ ಮಾನಸ ಪುತ್ರನಾದ ಭೃಗು ಮಹರ್ಷಿಯ ವಂಶಸ್ಥನಾದ ಮೃಕಂಡು ಮಹಾಮುನಿ ಹಾಗೂ ಮರುಧ್ವತಿ ದೇವಿ ದಂಪತಿಗೆ ಬಹಳ ಕಾಲ ಮಕ್ಕಳಿಲ್ಲದಿದ್ದರಿಂದ ಮೃಕಂಡು ಪುತ್ರಾರ್ಥಿಯಾಗಿ ಪರಮೇಶ್ವರನನ್ನು ಕುರಿತು ತಪಸ್ಸು ಮಾಡಿದ. ತಪಸ್ಸಿಗೆ ಮೆಚ್ಚಿದ ಈಶ್ವರ ಪ್ರತ್ಯಕ್ಷನಾಗಿ ಜ್ಞಾನಿಯೂ ದೈವಭಕ್ತನೂ ಆದ ಅಲ್ಪಾಯುಷಿ ಮಗ ಬೇಕೋ ಅಥವಾ ದೀರ್ಘಾಯುಷಿಯಾದ ಲೋಕಕಂಟಕನಾದ ಮಗ ಬೇಕೋ ಎಂದು ಕೇಳಿದಾಗ, ಮೃಕಂಡು ಅಲ್ಪಾಯುಷಿಯಾದರೂ ಜ್ಞಾನಿಯಾದ ಮಗನೇ ಬೇಕೆನ್ನುತ್ತಾನೆ. ಹೀಗೆ ಅಲ್ಪಾಯುಷಿಯಾಗಿ ಜನಿಸಿದವನೇ ಮಾರ್ಕಂಡೇಯ.
ತಾನು ಅಲ್ಪಾಯು ಎಂದು ತಿಳಿದ ಭಾರ್ಗವ ಮಾರ್ಕಂಡೇಯ, ತನ್ನ ತಂದೆ, ತಾಯಿಗಳ ಸಂತುಷ್ಟಿಗಾಗಿ ಶಿವನನ್ನು ಕುರಿತು ತಪವನ್ನಾಚರಿಸುತ್ತಾನೆ. ಆತನ ಆಯುಶ್ ಮುಗಿದ ದಿನ ಈಗಿನ ವಕ್ಕಲೇರಿಯ ಬೆಟ್ಟದ ಶಿಖರದಲ್ಲಿ ಮಾರ್ಕಂಡೇಯ ಶಿವಪೂಜೆಯಲ್ಲಿದ್ದಾಗ, ಅವನ ಪ್ರಾಣ ಕೊಂಡೊಯ್ಯಲು ಬಂದ ಯಮಧರ್ಮ, ಅವನ ಕೊರಳಿಗೆ ಪಾಶ ಹಾಕಿದಾಗ ಮಾರ್ಕಂಡೇಯ ಶಿವಲಿಂಗ ತಬ್ಬಿ ಹಿಡಿಯುತ್ತಾನೆ. ಯಮ ಬಲವಂತ ಮಾಡಿ ಎಳೆದಾಗ, ಲಿಂಗದಿಂದ ಕೋಪವಿಷ್ಟನಾಗಿ ಎದ್ದ ಶಿವ,ತನ್ನ ತ್ರಿಶೂಲದಿಂದ ಯಮನನ್ನೇ ಕೊಲ್ಲಲು ಮುಂದಾಗುತ್ತಾನೆ. ನಂತರ ಶಾಂತನಾಗಿ ಮಾರ್ಕಂಡೇಯನಿಗೆ ಚಿರಂಜೀವಿಯಾಗೆಂದು ವರ ನೀಡುತ್ತಾನೆ.
ಯಮನನ್ನು ಗೆದ್ದು ಚಿರಂಜೀವಿಯಾದ ಭಾರ್ಗವ ಮಾರ್ಕಂಡೇಯನನ್ನು ರಕ್ಷಿಸಲು ಭುವಿಯಲ್ಲಿ ಅವತರಿಸಿದ ಶಿವ ಇದೇ ಬೆಟ್ಟದಲ್ಲಿ ಮಾರ್ಕಂಡೇಶ್ವರನಾಗಿ ಬೆಟ್ಟವೇರಿ ಬರುವ ಭಕ್ತರನ್ನು ಸಲಹುತ್ತಿದ್ದಾನೆ.
ಮಾರ್ಕಂಡೇಯನಿಗೆ ಯಮನ ಪಾಶದಿಂದ ವಿಮುಕ್ತಿಗೊಳ್ಳುವ ವರ ನೀಡಿದ ಕಾರಣದಿಂದ ಇದಕ್ಕೆ ‘ ವರಪುರಿ “ ಎಂದು ಹೆಸರು ಬಂತು ಎಂದು ಸ್ಕಾಂದ ಪುರಾಣದಲ್ಲಿ ಉಲ್ಲೇಖವಿದೆ. ಕ್ರಮಕಪುರಿ ಎಂದೂ ಕರೆಸಿಕೊಂಡಿದ್ದ ಈ ಊರು ನಂತರ ವಕ್ಕಲೇರಿಯಾಯಿತು ಎಂದು ಸ್ಥಳೀಯರು ಹೇಳುತ್ತಾರೆ.
ಈ ದೇವಾಲಯವು ವಿಶಾಲವಾದ ಏಕಶಿಲಾ ಬೆಟ್ಟದ ಮೇಲೆ ನಿರ್ಮಿತವಾಗಿದ್ದು, ಈ ಬೃಹತ್ ವಿಶಾಲವಾದ ಬಂಡೆಯಲ್ಲಿ ಒಂದು ಅಡಿ ಅಗಲದ ಸುಮಾರು ಉದ್ದವಾದ ಕಪ್ಪಾದ ಪಟ್ಟಿಯು ಬಂಡೆಯ ದಕ್ಷಿಣ ಪಾರ್ಶ್ವದಿಂದ ಗರ್ಭಾಂಕಣದವರೆಗೆ ಬಂಡೆಯಲ್ಲಿ ಮೂಡಿ ಬಂದಿದೆ. ಇದರ ಬಗ್ಗೆ ಯಮಧರ್ಮರಾಯನು ಮಾರ್ಕಂಡೇಯನಿಗೆ ಯಮಪಾಶವನ್ನು ಹಾಕಿ ಎಳೆದ ಕುರುಹುಗಳು ಬೆಟ್ಟದ ಮೇಲಿರುವ ಬಾವಿಯಲ್ಲಿ ಇಂದಿಗೂ ಕಾಣಿಸುತ್ತದೆ ಎನ್ನಲಾಗುತ್ತದೆ. ಯಮ ಬಂದು ಎಳೆದಾಗ ಮಾರ್ಕಂಡೇಯ ಶಿವಲಿಂಗವನ್ನು ಕೈಗಳಿಂದ ತಬ್ಬಿ ಹಿಡಿದಾಗ ಮೂಡಿತೆನ್ನಲಾದ ಉಗುರಿನ ಗುರುತುಗಳು ಶಿವಲಿಂಗದ ಮೇಲಿವೆ.
೧೨ನೇ ಶತಮಾನದ ಆದಿಯಲ್ಲಿ ಪ್ರಾರಂಭವಾದ ದೇವಾಲಯ ನಿರ್ಮಾಣ ಕಾರ್ಯ ೧೬ನೇ ಶತಮಾನದವರೆವಿಗೆ ನಡೆಯಿತೆಂಬುದು ಇತಿಹಾಸದಿಂದ ವೇದ್ಯವಾಗುತ್ತದೆ. ಚೋಳರು, ವಿಜಯನಗರದ ಅರಸರು ದೇವಾಲಯ ಅಭಿವೃದ್ಧಿ ಪಡಿಸಿದ್ದಾರೆ. ಇತ್ತೀಚೆಗೆ ೧೯೭೦ರಲ್ಲಿ ಶ್ರೀ ಪಟೇಲ್ ವೆಂಕಟರಾಮೇಗೌಡ ರವರು ಶ್ರಮವಹಿಸಿ ಬೆಟ್ಟ ಹತ್ತಿಬರಲು ಸುಲಭವಾದ ಮೆಟ್ಟಲುಗಳನ್ನು ನಿರ್ಮಿಸಿದ್ದಾರೆ.
ನವರಂಗದಲ್ಲಿರುವ ದ್ವಾರ ಪಾಲಕರ ವಿಗ್ರಹಗಳು ಗಮನಸೆಳೆಯುವಂತಿವೆ. ಈ ದೇವಾಲಯದ ಕಲ್ಯಾಣ ಮಂಟಪ ಹಾಗೂ ನವರಂಗದಲ್ಲಿರುವ ಕಂಬಗಳು ಅತಿ ಸುಂದರವಾದ ಸೂಕ್ಷ್ಮ ಕೆತ್ತನೆಯಿಂದ ಮನಸೂರೆಗೊಳ್ಳುತ್ತವೆ.
ಮಹಾ ಶಿವರಾತ್ರಿ ದಿನ ಎರಡು ದಿನ ಬೆಟ್ಟದ ಮೇಲೆ ಜಾತ್ರೆ ನಡೆಯುತ್ತದೆ. ಜಾತ್ರೆಯ ಸಂದರ್ಭದಲ್ಲಿ ಮಾರ್ಕಂಡೇಶ್ವರ ಸ್ವಾಮಿಯವರ ಬ್ರಹ್ಮರಥೋತ್ಸವ ಹಾಗೂ ಪದ್ಮಶಾಲಿ ಸಮಾಜದವರಿಂದ ಧ್ವಜಾರೋಹಣ, ಪರಮೇಶ್ವರನಿಗೆ ನಡೆಯುವ ಹತ್ತು ತಲೆ ಇಪ್ಪತ್ತು ಕೈಗಳ ರಾವಣ ವಾಹನೋತ್ಸವ ವಕ್ಕಲೇರಿ ಗ್ರಾಮದಲ್ಲಿ ನೆರವೇರುತ್ತದೆ. ಇದನ್ನು ನೋಡಲು ಎರಡು ಕಣ್ಣು ಸಾಲದು ಎಂದರೆ ಅತಿಶಯೋಕ್ತಿಯಲ್ಲ. ಆಷಾಡ ಶುದ್ಧ ತದಿಗೆಯಂದು ಬೆಟ್ಟದ ಮೇಲೆ ಶ್ರೀ ಮಾರ್ಕಂಡೇಯಸ್ವಾಮಿಯ ಜಯಂತಿ ನಡೆಯುತ್ತದೆ.
ಈ ದೇವಾಲಯದ ಬೆಟ್ಟದ ಸುತ್ತಲೂ ೧೭೩೦ ಎಕರೆ ಜಮೀನು ಅರಣ್ಯ ಇಲಾಖೆಯ ಸ್ವಾಧೀನದಲ್ಲಿದ್ದು, ದೇವಸ್ಥಾನವು ಮುಜರಾಯಿ ಇಲಾಖೆಗೆ ಸೇರಿದೆ.ಈಗ ಶ್ರೀ ಮಾರ್ಕಂಡೇಶ್ವರ ದೇವಾಲಯ  ಅಭಿವೃದ್ದಿ ದತ್ತಿ (ರಿ) ರವರು  ದೇವಾಲಯದ ಅಭಿವೃದ್ದಿ ಕಾರ್ಯಗಳು ಹಾಗೂ ನಿತ್ಯ ಪೂಜೆಗಳನ್ನು ನಡೆಸಿಕೊಂಡು ಬರುತ್ತಿದ್ದಾರೆ.
ನೃಪತುಂಗ ಬೆಟ್ಟ.
ಹುಬ್ಬಳ್ಳಿಯ ವಾಣಿಜ್ಯ ನಗರಿ ಎಂದು ಪ್ರಸಿದ್ಧಿ ಪಡೆದಿರುವ ನಗರ ಅನೇಕ ಸುಂದರ ತಾಣಗಳ ಇವೆ. ನೃಪತುಂಗ ಬೆಟ್ಟವು ಒಂದು. ನಗರದಿಂದ ೪ ಕಿ.ಮೀ. ದೂರದಲ್ಲಿ ಹಾಗು ಉಣಕಲ್ ರೈಲು ನಿಲ್ದಾಣದಿಂದ ಅತಿ ಸಮೀಪದಲ್ಲಿದೆ ನೄಪತುಂಗ ಬೆಟ್ಟ. ನೃಪತುಂಗ ಬೆಟ್ಟದಲ್ಲಿ ಜರುಗಿದ ಉದ್ಯಾನವನ ಸಾಂಸ್ಕೃತಿಕ ಸಂಜೆ ಕಾರ್ಯಕ್ರಮ ಜರುಗುತ್ತವೆ.
ಮಾರ್ಕಂಡೇಯ ಪರ್ವತ
ಈ ದೇವಾಲಯ ಹಿಂಭಾಗದ ಸುಮಾರು ೩ ಪರ್ಲಾಂಗ್ ದೂರದಲ್ಲಿ ಬಿಳಿ ಬೆಟ್ಟವಿದ್ದು ಇಲ್ಲಿ ವೀರಾಂಜನೇಯ ದೇವಾಲಯ ಇದೆ. ಈ ಪ್ರದೇಶಕ್ಕೆ ರಾಮಾಯಣ ಕಾಲದಲ್ಲಿ ಲವಕುಶ ಹಾಗೂ ಸೀತಾರಾಮರು ಬಂದಿದ್ದರು ಎಂದು ಹೇಳಲಾಗುತ್ತದೆ. ಇಲ್ಲಿಯ ಒಂದು ಗುಹೆಯಲ್ಲಿ ಮಕ್ಕಳು ಮಲಗುವಂತಹ ಶಿಲಾ ತೊಟ್ಟಿಲುಗಳಿದ್ದು, ಇಲ್ಲಿ ಲವಕುಶರು ಮಲಗುತ್ತಿದ್ದರು ಎಂದು ಹಿರಿಯರು ಹೇಳುತ್ತಾರೆ.
ಉಲ್ಲೇಖಗಳು
ವರ್ಗ:ಕರ್ನಾಟಕದ ಪ್ರಮುಖ ಸ್ಥಳಗಳು
ಸುಧಾ-ಆರ್.ಕೆ.ಹೋಂ ನ ಕೈಬರಹದ ಪತ್ರಿಕೆ
thumb|right|150px|' ೧೯೬೫ ರಲ್ಲಿ ಪ್ರಕಟವಾದ ಹೋಂನ ಸುಂದರ ಸುಧಾ ಪತ್ರಿಕೆ' ಬೆಂಗಳೂರಿನಲ್ಲಿ 'ಸುಧಾ' ಎಂಬ ಹೆಸರಿನ 'ಕೈಬರಹದ ಪತ್ರಿಕೆ' ಇದೆ. ಇದು 'ಮೈಸೂರ್ ಪ್ರಿಂಟರ್ಸ್' ಯಜಮಾನತ್ವದ ಮುದ್ರಿತ ಪತ್ರಿಕೆಯಲ್ಲ. ದಕ್ಷಿಣ ಬೆಂಗಳೂರಿನ ವಿಶ್ವೇಶ್ವರಪುರಂನ ಸಜ್ಜನ್ ರಾವ್ ವೃತ್ತಕ್ಕೆ ಸಮೀಪದಲ್ಲಿರುವ ಶ್ರೀ ರಾಮಕೃಷ್ಣ ಸ್ಟೂಡೆಂಟ್ಸ್ ಹೋಂ, ಬೆಂಗಳೂರು-೫೬೦ ೦೦೪ನಲ್ಲಿ ವಾಸ್ತವ್ಯಹೊಂದಿ, ಕಾಲೇಜುಗಳಲ್ಲಿ ವಿದ್ಯಾಭ್ಯಾಸವನ್ನು ಮುಂದುವರೆಸುತ್ತಿರುವ, ಪ್ರತಿಭಾವಂತ ವಿದ್ಯಾರ್ಥಿಗಳಿಂದ ಬರೆಯಲ್ಪಟ್ಟು, ಸಂಪಾದಿಸಲ್ಪಟ್ಟಿದೆ. ಅದರಲ್ಲಿರುವ ಕವಿತೆ, ನಾಟಕ, ವಿಚಾರಪೂರ್ಣಲೇಖನಗಳು, ಹಾಸ್ಯ-ಚುಟಕಗಳು, ಮುಂತಾದ ಲೇಖನಗಳು ಆದರ್ಶಪ್ರಾಯವಾಗಿವೆ. ವಿದ್ಯಾರ್ಥಿಗಳೇ ಸುಂದರವಾದ ಮುಖಪುಟದ ವಿನ್ಯಾಸವನ್ನೂ ಅಚ್ಚುಕಟ್ಟಾಗಿ ಮಾಡಿದ್ದಾರೆ.
'ಕೈಬರಹದ ಸುಧಾಪತ್ರಿಕೆಯ ಆರಂಭ'
ಸನ್, ೧೯೨೭ ರಲ್ಲೇ ವಿದ್ಯಾರ್ಥಿಗಳಿಗೆ ವಿದ್ಯೆಯ ಜೊತೆಜೊತೆಗೆ ಸಾಂಸ್ಕೃತಿಕ ವಿದ್ಯೆಯನ್ನು ಬಲಪಡಿಸಿಕೊಳ್ಳಲು ಪ್ರೋತ್ಸಾಹ ನೀಡಲು, 'ಡಿಬೇಟಿಂಗ್ ಸೊಸೈಟಿ'ಯ ಸ್ಥಾಪನೆಯಾಯಿತು. ಮುಂದೆ ಇದನ್ನೇ 'ಸ್ಟೂಡೆಂಟ್ಸ್ ಯೂನಿಯನ್' ಎಂದು ಕರೆಸಿಕೊಂಡು ೧೯೪೪-೪೫ ರಲ್ಲಿ 'ಸಾಹಿತ್ಯ ಸಂಘ' ಮೈದಳೆಯಿತು. ೧೯೪೭ ರಲ್ಲಿ ಪ್ರಪ್ರಥಮವಾಗಿ ಕೈಬರಹದ ಸುಧಾ ಎಂಬ ಪತ್ರಿಕೆಯನ್ನು ಹಾಸ್ಟೆಲ್ ನ ಇನ್ಮೇಟ್ ಗಳು ಹೊರತಂದರು. ಈ ಅಭಿಯಾನದ ಹಿಂದೆ. ಜಿ.ವಿ.ಯವರ 'ಪ್ರೋತ್ಸಾಹದ ಅಭಯ ಹಸ್ತ' ವಿತ್ತು.
ಆರ್ಥಿಕ ತತ್ತ್ವ ಸಮೀಕ್ಷೆ
ಆರ್ಥಿಕ ತತ್ತ್ವ ಸಮೀಕ್ಷೆ ಎಂಬುದು ಮಾನವನ ಬದುಕಿನಲ್ಲಿ ಹಣದ ಮೌಲ್ಯವನ್ನು ಅರಿಯುವ ಒಂದು ಪದ್ಧತಿ.
ಹಿನ್ನೆಲೆ
ಸರಳವಾಗಿದ್ದ ಬದುಕಿನ ಪ್ರಶ್ನೆ ಜಟಿಲವಾಗುತ್ತ ಬಂದಂತೆಲ್ಲ ಮಾನವನ ಸಾಮಾಜಿಕ ಮತ್ತು ಆರ್ಥಿಕ ಪ್ರಜ್ಞೆ ಹೇಗೆ ಬೆಳೆದುಬಂದಿತೆಂಬುದನ್ನು ಇಲ್ಲಿ ಚಾರಿತ್ರಿಕವಾಗಿ ಪರಿಶೀಲಿಸಲಾಗಿದೆ. ಆಹಾರಕ್ಕಾಗಿ ಬೇಟೆಯನ್ನೂ ಗೆಡ್ಡೆ ಗೆಣಸುಗಳ ಆಯ್ಕೆಯನ್ನೂ ನಂಬಿ ಅಲೆಮಾರಿಯಾಗಿದ್ದ ಮಾನವ ಬರಬರುತ್ತ ನೆಲೆನಿಂತು ಬೇಸಾಯ, ಪಶುಪಾಲನಾದಿ ವೃತ್ತಿಗಳನ್ನವಲಂಬಿಸಿದ. ಸಂಸಾರಿಯಾದ. ಮನೆ, ಹಳ್ಳಿಗಳು ಬೆಳೆದುವು. ಪದಾರ್ಥಗಳ ಉತ್ಪತ್ತಿ, ಸಂಗ್ರಹಣೆ, ವಿನಿಮಯಗಳಿಂದ ಆರ್ಥಿಕ ವ್ಯವಹಾರವನ್ನು ಕುದುರಿಸಿದ. ಚಣಿ, ಆಳು ಎಂಭ ಭಾವನೆ ಬೆಳೆಯಿತು. ಹೀಗೆ ಮಾನವನ ಜೀವನದಲ್ಲಿ ಬದಲಾವಣೆ ಉಂಟಾದ ಹಾಗೆಲ್ಲ, ಜನಾಂಗ ಬೆಳೆಯಿತು. ಆರ್ಥಿಕ ವಿಧಾನಗಳು ಒಂದೊಂದಾಗಿ ತಲೆದೋರುತ್ತ ಬಂದುವು. ಮಾನವ ಜೀವನಕ್ಕೂ ಆರ್ಥಿಕ ವಿಭಾಗಕ್ಕೂ ನಿಕಟ ಸಂಬಂಧ ಬೆಳೆದುಬಂದಿತು. ಜೀವನಶಾಸ್ತ್ರವೇ ಅರ್ಥಶಾಸ್ತ್ರದ ಮೂಲ. ಮಾನವನ ಆರ್ಥಿಕ ಚಲನವಲನಗಳು ಅರ್ಥಶಾಸ್ತ್ರದ ವಿಷಯ. ಇದೇ ಸಮಾಜಶಾಸ್ತ್ರದ ಒಂದು ಭಾಗವೂ ಆಗಿದೆ. ಆರ್ಥಿಕ ಚಟುವಟಿಕೆ ವೃದ್ಧಿಯಾದಂತೆಲ್ಲ, ಆರ್ಥಿಕ ಸಂಸ್ಥೆಗಳ ನಿರ್ಮಾಣ ಮೊದಲಾಯಿತು. ಆರ್ಥಿಕ ಸಂಸ್ಥೆಗಳನ್ನು ವೈಯಕ್ತಿಕ (ಪ್ಯಾಕ್‍ಟೈಪ್) ಸಾಮಾಜಿಕ (ಹರ್ಡ್‍ಟೈಪ್) ಎಂದು ವಿಭಾಗಿಸಲಾಗಿದೆ. ಕೇಂದ್ರೀಕೃತ ಅಧಿಕಾರ, ಕಠಿಣಶಿಸ್ತು, ಲಾಭದಾಶೆ, ಮುಖ್ಯ ಲಕ್ಷಣಗಳು. ಸಂಪಾದನೆಯೇ ಈ ಸಂಸ್ಥೆಯ ಗುರಿ. ಈ ಕುರುಹುಗಳೆಲ್ಲ ಪಾಶ್ಚಾತ್ಯ ದೇಶಗಳ ಆರ್ಥಿಕ ಸಂಸ್ಥೆಗಳಲ್ಲಿ ಮುಖ್ಯವಾಗಿ ಕಂಡುಬರುತ್ತವೆ.
ಸಾಮಾಜಿಕ ನ್ಯಾಯ
ಸಾಮಾಜಿಕ ಆರ್ಥಿಕಸಂಸ್ಥೆಗಳಲ್ಲಿ ಪ್ರಜಾಸತ್ತಾತ್ಮಕ ಅಧಿಕಾರ ಬಡವರ ಬಲಹೀನರ ರಕ್ಷಣೆ, ಆದಾಯ ವಿಭಜನೆ, ವ್ಯಕ್ತಿಸ್ವಾತಂತ್ರ್ಯ ಇವೆಲ್ಲ ಇವೆ. ಇವು ಪ್ರತಿಯೊಂದೂ ಸಾಮಾಜಿಕ, ಆರ್ಥಿಕ ಜೀವನದ ಮೇಲೆ ತಮ್ಮ ಪ್ರಭಾವವನ್ನು ಬೀರುತ್ತದೆ. ಪಾಶ್ಚಾತ್ಯದೇಶಗಳು ವ್ಯವಸಾಯ ವೃತ್ತಿಯನ್ನು ಅಭಿವೃದ್ಧಿಪಡಿಸದೆ ಕೈಗಾರಿಕಾ ಸ್ಥಾಪನೆಯನ್ನು ಬಲಪಡಿಸಿ ವೃದ್ಧಿಪಡಿಸಿದುವು. ಇಂಥ ಆರ್ಥಿಕ ಚರಿತ್ರೆಯನ್ನು ಶಕ್ತಿಯುಗ, ಆರ್ಥಿಕಯುಗ ಮತ್ತು ಯಂತ್ರಯುಗ ಎಂದು ವಿಂಗಡಿಸಬಹುದು. ಒಂದಾನೊಂದು ಕಾಲದಲ್ಲಿ ಜಹಗೀರ್‍ದಾರರು, ಕೆಲಸಗಾರರನ್ನು ನಿರ್ಬಂಧಪಡಿಸಿ ಅವರ ಶಕ್ತಿಸಾಮಥ್ರ್ಯದ ಸಂಪಾದನೆಯನ್ನು ತಾವು ಉಪಯೋಗಿಸಿಕೊಂಡು ಶ್ರೀಮಂತರಾಗುತ್ತಿದ್ದರು. ಅನಂತರ ವಿದೇಶಗಳಿಗೆ ವ್ಯಾಪಾರಕ್ಕಾಗಿ ಹೋಗಿ ಅಪಾರ ಧನಸಂಪಾದನೆ ಮಾಡುತ್ತಿದ್ದರು. ಹೀಗೆ ಗಂಗಾನದಿ ತೀರದಿಂದ ಥೇಮ್ಸ್ ನದಿ ದಡದವರೆಗೆ ಹೊನ್ನಿನ ಹೊಳೆ ಹರಿಯಿತು. ಇತರ ದೇಶಗಳನ್ನು ಸೂರೆಮಾಡಿ ಸಂಪಾದಿಸಿದ ಹಣದಿಂದ ಬೃಹತ್ ಕೈಗಾರಿಕೆಗಳನ್ನು ಸ್ಥಾಪಿಸಿ, ಸಂಪಾದನೆಯನ್ನು ವೃದ್ಧಿಪಡಿಸಲಾಯಿತು. ಇಂಥ ಯಂತ್ರಯುಗದ ಫಲವಾಗಿ ವೈಯಕ್ತಿಕ ಆರ್ಥಿಕ ಸಂಸ್ಥೆಗಳು ಬೆಳೆಯುತ್ತ ಬಂದುವು. ಇವು ವೃದ್ಧಿಹೊಂದಿದಂತೆ ಮಾನವನ ಕ್ರಿಯಾತ್ಮಕ ಶಕ್ತಿ ಕುಗ್ಗಿತು. ಬಂಡವಾಳ ಪ್ರಭುತ್ವ ತಾನೇತಾನಾಗಿ ವೃದ್ಧಿಹೊಂದಿತು. ಕೇಂದ್ರೀಕೃತ ವಸ್ತುರಚನೆ ಆಯಿತು. ಪ್ರಪಂಚದಲ್ಲಿ ಇಂದು ಒಂದು ಕಡೆ ಅಪಾರ ವಸ್ತು ಉತ್ಪಾದನೆ ಆದರೆ, ಇನ್ನೊಂದು ಕಡೆ ಹಸಿವಿನ ಆತುರ ಕಂಡುಬರುತ್ತದೆ. ರಾಜಕೀಯದಲ್ಲಿರುವಂತೆ ಆರ್ಥಿಕ ವಿಚಾರದಲ್ಲೂ ಒಂದು ಬಗೆಯ ಸ್ವಾತಂತ್ರ್ಯ ಇದ್ದರೆ ಒಳ್ಳೆಯದು. ಆದರೆ ವೈಯಕ್ತಿಕ ಆರ್ಥಿಕಸಂಸ್ಥೆಗಳಲ್ಲಿ ಇಂಥ ಸ್ವಾತಂತ್ರ್ಯಕ್ಕೆ ಅವಕಾಶವಿಲ್ಲ.
ಕಟ್ಟುಪಾಡುಗಳು
ಸಾಮಾಜಿಕ, ಆರ್ಥಿಕ ಸಂಸ್ಥೆಗಳಲ್ಲಿ ಸಾಮೂಹಿಕ ರಕ್ಷಣೆ ಸಂಯೋಜನಾಶಕ್ತಿಗಳಿವೆ. ಇದರ ಫಲವಾಗಿ, ಜಾತಿಭೇದ, ಅವಿಭಕ್ತಕುಟುಂಬ, ಲಾಭವಿಭಜನಾ ಸಂಸ್ಥೆ, ಗ್ರಾಮಸಭೆ ಮುಂತಾದುವು ಭದ್ರವಾಗಿ ತಳವೂರಿದವು. ಒಂದು ಸಂಸಾರದಲ್ಲಿ ಒಬ್ಬ ಸಂಪಾದಿಸಿದರೆ, ಇನ್ನೊಬ್ಬ ಅದರ ಭಾಗಕ್ಕೆ ಹಕ್ಕುದಾರನಾಗುತ್ತಾನೆ. ಹೆಚ್ಚು ಹಣ ಒಂದೇ ಕಡೆ ಸೇರುವುದಕ್ಕೆ ಅವಕಾಶವಿಲ್ಲ. ಒಂದೊಂದು ಜಾತಿಯೂ ಆಯಾ ಪಂಗಡದ ಯುವಕರ ಶಿಕ್ಷಣ, ವ್ಯಾಜ್ಯ ತೀರ್ಮಾನ, ಲಾಭವಿತರಣೆ ಮುಂತಾದುವನ್ನು ಅವೇ ನಿರ್ವಹಿ ಸುತ್ತಿದ್ದುವು. ಇಂಥ ಸಾಮಾಜಿಕ ಸಂಸ್ಥೆಗಳು ಪರಸ್ಪರ ಸಹಾಯವನ್ನು ವೃದ್ಧಿಪಡಿಸಿ, ಐಕ್ಯಮತವನ್ನುಂಟುಮಾಡುತ್ತಿದ್ದುವು. ಆದರೆ ಪಾಶ್ಚಾತ್ಯ ಸಂಪರ್ಕ ಹೆಚ್ಚಿದಂತೆ, ಅಲ್ಲಿಯ ಆಡಳಿತಪದ್ಧತಿ ಆಚರಣೆಗೆ ಬಂದುದರ ಫಲವಾಗಿ, ಇಲ್ಲಿಯ ಹಿಂದಿನ ಕಟ್ಟುಪಾಡುಗಳು ಸಡಿಲವಾದುವು. ಕಸಬಿನ ಸ್ವಾತಂತ್ರ್ಯ ಕ್ಷೀಣವಾಯಿತು. ಪಾಶ್ಚಾತ್ಯ ಆರ್ಥಿಕ ಸಂಸ್ಥೆಗಳ ಪ್ರಭಾವ ಎಲ್ಲ ಕಡೆ ವಿಸ್ತರಿಸುತ್ತ ಬಂತು. ಇಂದು ಜಗತ್ತಿನ ಎಲ್ಲ ಭಾಗದಲ್ಲೂ ವೈಯಕ್ತಿಕ ಆರ್ಥಿಕ ಸಂಸ್ಥೆಯ ವಿಧಾನ ಹಬ್ಬಿದೆ. ಸಾಮಾಜಿಕ ಆರ್ಥಿಕ ಸಂಸ್ಥೆಗಳಿದ್ದ ದೇಶಗಳೂ ವೈಯಕ್ತಿಕ ಆರ್ಥಿಕ ತತ್ತ್ವವನ್ನೇ ಅಂಗೀಕರಿಸಿವೆ.
ಕಾಲಘಟ್ಟಗಳು
ಅರ್ಥಶಾಸ್ತ್ರ ಎಂಬ ಪದ 20ನೆಯ ಶತಮಾನದಲ್ಲಿ ಹೆಚ್ಚು ಬಳಕೆಗೆ ಬಂತು. ಅದಕ್ಕೆ ಮುಂಚೆ ರಾಜಕೀಯ ಅರ್ಥಶಾಸ್ತ್ರ ಎಂಬ ಪದ ರೂಢಿಯಲ್ಲಿತ್ತು. ಈ ಪದವೂ ಆಧುನಿಕವಾದುದೇ. 17ನೆಯ ಶತಮಾನದಲ್ಲಿ ಈ ಪದ ರೂಢಿಗೆ ಬಂತು ರಾಜ್ಯಗಳ ಆದಾಯ, ಮತ್ತು ಸಾಧನಸಂಪತ್ತು ಹೆಚ್ಚಿಸುವ ಅರ್ಥದಲ್ಲಿ ಈ ಪದವನ್ನು ಬಳಸಲಾಯಿತು. ಅರ್ಥಶಾಸ್ತ್ರ ವಿಕಸನದಲ್ಲಿ ಮುಖ್ಯವಾಗಿ ನಾಲ್ಕು ವಿಭಾಗಗಳಿವೆ-ಗ್ರೀಕರ ಕಾಲ, ಮಧ್ಯಯುಗದ ಕಾಲ, ಅನಂತರದ ಕಾಲ (16-18ಶತಮಾನ) ಮತ್ತು ಆಧುನಿಕ ಕಾಲ. ಈ ವಿಭಾಗಗಳು ಯೂರೋಪ್ ಖಂಡದ ಇತಿಹಾಸ ವಿಭಾಗಕ್ಕೆ ಸರಿಹೊಂದುವಂತಿವೆ.
ಗ್ರೀಕ್ ಕಾಲ
ಗ್ರೀಕರ ಕಾಲದ ಅರ್ಥಶಾಸ್ತ್ರ ಸಾಹಿತ್ಯವನ್ನು ಅಲ್ಲಿಯ ತತ್ವವೇತ್ತರು ಅಂದಿನ ನೈತಿಕ ದೃಷ್ಟಿಗನುಗುಣವಾಗಿ ರಚಿಸಿದರು. ಅರಿಸ್ಟಾಟಲ್, ಪ್ಲೇಟೊ ಮುಂತಾದ ಬರೆಹಗಾರರು ಕೂಲಿ ವಿಭಜನೆ, ಹಣದ ಉಪಯೋಗ ಮುಂತಾದ ಆರ್ಥಿಕ ವಿಷಯವಾಗಿ ಬರೆದಿದ್ದಾರೆ.
ಯೂರೋಪ್ ಕಾಲ
ಮಧ್ಯಮಯುಗದ ಆರ್ಥಿಕ ಆಲೋಚನೆಗಳು ಅಂದಿನ ನೈತಿಕ ಭಾವನೆಗಳನ್ನೊಳಗೊಂಡಿದ್ದುವು. ಈ ಬಗೆಯ ಸಾಹಿತ್ಯವನ್ನು ಕ್ರೈಸ್ತಪಾದ್ರಿಗಳು ರಚಿಸಿದ್ದರು. ಅವರ ಬರಹಗಳಲ್ಲಿ ಆರ್ಥಿಕ ಜೀವನ ಮತ್ತು ಐಹಿಕ ಜೀವನಗಳ ಪರಾಮರ್ಶೆ ಬರುತ್ತದಾದರೂ ಎಲ್ಲ ಅಭಿಪ್ರಾಯಗಳೂ ಕ್ರೈಸ್ತಧರ್ಮದತ್ತ, ವೈರಾಗ್ಯದತ್ತ ವಾಲುತ್ತವೆ.
ಆರ್ಥಿಕ ಜ್ಞಾನೋದಯ ಕಾಲ
ಆಧುನಿಕ ಅರ್ಥಶಾಸ್ತ್ರದ ವಿಕಸನ ಆಧುನಿಕ ಮಾನವನ ಆಲೋಚನೆಯ ಫಲಿತಾಂಶ. ಆರ್ಥಿಕ ರೀತಿಯಲ್ಲಿ ಈ ಯುಗವನ್ನು ಬಂಡವಾಳÀ, ಪೈಪೋಟಿ ಅಥವಾ ಸ್ವತಂತ್ರ ವ್ಯಾಪಾರದ ಪ್ರಯತ್ನ ಎಂದು ಹೇಳಬಹುದು. ರಾಜಕೀಯವಾಗಿ ಇದು ಪ್ರಜಾಪ್ರಭುತ್ವ ಕಾಲ. ನಾಲ್ಕನೆಯದಾದ ಈ ಆರ್ಥಿಕಯುಗವನ್ನು ಆರ್ಥಿಕ ಜ್ಞಾನೋದಯ ಕಾಲ ಅಥವಾ ವಿಮರ್ಶಾತ್ಮಕ ವಿಚಾರಕಾಲ ಎಂದು ಹೇಳಲಾಗಿದೆ, ಇಂಥ ಅಭಿವೃದ್ಧಿ ಕಾಲದಲ್ಲಿ ಆರ್ಥಿಕ ಮುಖಂಡತ್ವ ಮೆಡಿಟರೇನಿಯನ್ ಭಾಗದಿಂದ ಯೂರೋಪ್ ಖಂಡದ ಉತ್ತರಭಾಗದಲ್ಲಿರುವ ಇಂಗ್ಲೆಂಡಿಗೆ ವರ್ಗವಾಯಿತು. ಅಲ್ಲಿಂದ ಉತ್ತರ ಅಮೆರಿಕ ವಸಾಹತುಗಳಿಗೆ ಹರಡಿತು. ಆಧುನಿಕ ಅರ್ಥಶಾಸ್ತ್ರವನ್ನು ಸ್ವತಂತ್ರ ಉದ್ಯಮದ ವಿಜಯ ಎಂದು ಹೇಳಬಹುದು. ಹಣವೇ ಎಲ್ಲ ಬಗೆಯ ಅಭಿವೃದ್ಧಿಗೂ ಮೂಲ. ಹಣ ಸಂಪಾದನೆ ಮುಖ್ಯ. ಈ ವಿಚಾರವಾಗಿ ಅರ್ಥಶಾಸ್ತ್ರ ಸಾಹಿತ್ಯರಾದ ಜೇಮ್ಸ್ ಅಪ್ಲಿ, ಥಾಮಸ್ ಮ್ಯಾನ್-ಮುಂತಾದವರು, ವಿದೇಶೀ ಮತ್ತು ಸ್ವತಂತ್ರ ವ್ಯಾಪಾರಗಳ ವಿಷಯವಾಗಿ ಪುಸ್ತಕ ಬರೆದು ಹಂಚಿದರು.
ಹಣ ಸಂಪಾದನೆಯೇ ಮುಖ್ಯ ಎಂಬ ಭಾವನೆ ಬೇರೂರಿದಂತೆ, ಆರ್ಥಿಕ ವಿಚಾರದಲ್ಲಿ ಸ್ವತಂತ್ರ ಪ್ರವೃತ್ತಿ ಹಿಚ್ಚಿತು. ನಿಯಂತ್ರಣ ಹೋಯಿತು. ಆಡಂಸ್ಮಿತ್ ಮುಂತಾದ ಅರ್ಥಶಾಸ್ತ್ರಕಾರರ ಬರೆಹದ ಪ್ರಭಾವಕ್ಕೆ ಇಂಗ್ಲೆಂಡ್ ಒಳಗಾಯಿತು. ಇಂಗ್ಲೆಂಡಿನ ಕೈಗಾರಿಕಾಕ್ರಾಂತಿ, ಫ್ರಾನ್ಸ್‍ನ ಮಹಾಕ್ರಾಂತಿ. ನೆಪೋಲಿಯನ್ನನ ಯುದ್ಧಗಳು ಇವೆಲ್ಲದರ ಫಲವಾಗಿ, ವ್ಯವಸಾಯ, ಕೈಗಾರಿಕೆ, ವ್ಯಾಪಾರ ಮುಂತಾದ ಆರ್ಥಿಕ ಉದ್ಯಮಗಳಿಗೆ ಹೆಚ್ಚು ಪ್ರೋತ್ಸಾಹ ದೊರೆಯಿತು. ಇಂಥ ಉತ್ತೇಜನ, ರಾಜಕೀಯ ಅರ್ಥಶಾಸ್ತ್ರ ಮತ್ತು ತೆರಿಗೆಯ ತತ್ವಗಳನ್ನು ಕುರಿತು ಪುಸ್ತಕಪ್ರಕಟಣೆಯಿಂದ ಪ್ರಾರಂಭವಾಯಿತು. ಜಾನ್ ಸ್ಟೂಯರ್ಟ್ ಮಿಲ್ 1848ರಲ್ಲಿ ರಾಜಕೀಯ ಅರ್ಥಶಾಸ್ತ್ರ ತತ್ತ್ವ ಎಂಬ ಗ್ರಂಥವನ್ನು ಪ್ರಕಟಿಸಿದ. ಹೀಗೆಯೇ ಬಂಡವಾಳ, ಉತ್ಪನ್ನ, ಲಾಭ, ವಿತರಣೆ ಮುಂತಾದ ವಾಣಿಜ್ಯ, ವ್ಯಾಪಾರ ಲಾಭ ಸಂಪಾದನೆ ಮುಂತಾದ ಆರ್ಥಿಕ ಹವ್ಯಾಸಗಳು ಬಳಕೆಗೆ ಬಂದುವು. ಹಣಸಂಪಾದನೆ, ಬೆಲೆ, ಅಪೇಕ್ಷೆ. ಸರಬರಾಜು ಇತ್ಯಾದಿ ಅರ್ಥಶಾಸ್ತ್ರದ ವಿಷಯವಾಗಿ ವಿಪುಲಸಾಹಿತ್ಯ ಸೃಷ್ಟಿಯಾಯಿತು. ಇದರ ಪಲವಾಗಿ ಹೊಸಭಾವನೆ, ಹೊಸ ಪ್ರವೃತ್ತಿ, ಹೊಸ ಸಂಸ್ಥೆಗಳು ಹುಟ್ಟಿದುವು. ಪೇಟೆ, ಪೇಟೆಧಾರಣೆ, ಉತ್ಪಾದನೆ ಮತ್ತು ಅದರ ಅಂಗಗಳು, ವಿತರಣೆಯ ವಿಭಾಗ ಮುಂತಾದ ಆರ್ಥಿಕ ವಿಷಯಗಳು ಅರ್ಥಶಾಸ್ತ್ರಕಾರರ ಗಮನವನ್ನು ವಿಶೇಷವಾಗಿ ಆಕರ್ಷಿಸಿದುವು. ಇದರ ಪರಿಣಾಮವಾಗಿಯೊ ಎಂಬಂತೆ ಆಲ್‍ಫ್ರೆಡ್ ಮಾರ್ಷಲ್‍ನ ಉದ್ಗ್ರಂಥ ಪ್ರಕಟವಾಯಿತು. ಇಂಥ ಪ್ರಭಾವಯುತ ಪ್ರಚೋದನಾತ್ಮಕ ಅರ್ಥಶಾಸ್ತ್ರ ಪುಸ್ತಕವನ್ನು ಎಲ್ಲರೂ ಆದರಿಂದ ಸ್ವಾಗತಿಸಿದರು. ಈ ಪುಸ್ತಕವನ್ನು ಅನೇಕ ಸಲ ಅಚ್ಚು ಹಾಕಿಸಿ ಹಂಚಬೇಕಾಯಿತು.
ಅರ್ಥಶಾಸ್ತ್ರದ ತಾತ್ವಿಕ ವಿಭಾಗದಲ್ಲಿ ಸಾಹಿತ್ಯ ರಚನೆಯಾದಂತೆ, ಪ್ರಾಯೋಗಿಕ ವಿಭಾಗದಲ್ಲಿ ತಲೆದೋರಿದ ಸಮಸ್ಯೆಗಳನ್ನು ಬಗೆಹರಿಸಲಾಯಿತು. ಇಂಥ ಸಮಸ್ಯೆಗಳಲ್ಲಿ ಅತಿ ಮುಖ್ಯವಾದುವು ಎರಡು. ಒಂದು ಬೃಹತ್ ಕೈಗಾರಿಕೆಗಳ ಮತ್ತು ವ್ಯಾಪಾರ ಸಂಸ್ಥೆಗಳ ಸ್ಥಾಪನೆ. ಕೇಂದ್ರೀಕೃತ ಅಧಿಕಾರ ಉತ್ಪನ್ನ ವಸ್ತುವಿನ ಮಾರಾಟದ ಸಂಪೂರ್ಣ ಅಧಿಕಾರ ಎಂದು ಇದನ್ನು ಹೇಳಬಹುದು. ಇನ್ನೊಂದು ಹಣಕಾಸುಸಾಲ, ವಾಣಿಜ್ಯ, ಕೈಗಾರಿಕೆ ಮತ್ತು ವ್ಯಾಪಾರಕ್ಕೆ ಸಂಬಂಧಪಟ್ಟ ಸಮಸ್ಯೆಗಳು ಮತ್ತು ಅವುಗಳ ಪರಿಹಾರ, ಸರ್ಕಾರದ ಪ್ರವೇಶ ಇವೇ ಮುಂತಾದುವು. ಈ ವಿಷಯಗಳನ್ನು ಅರ್ಥಶಾಸ್ತ್ರಜ್ಞರು ಕೂಲಂಕುಷವಾಗಿ ವಿಮರ್ಶೆಮಾಡಿ, ಭವಿಷ್ಯಸೂಚಿಸಿ ಆ ಬಗ್ಗೆ ಪುಸ್ತಕಗಳನ್ನು ಬರೆದು ಪ್ರಕಟಿಸಿದ್ದಾರೆ. ಹಾಗೆಯೇ ಹಣದ ಉಬ್ಬರ, ಅದನ್ನು ನಿವಾರಿಸುವ ವಿಧಾನವನ್ನೂ ಅರ್ಥಶಾಸ್ತ್ರ ನಿಪುಣರು ವಿಚಾರ ಮಾಡದೇ ಇಲ್ಲ. ಜೆ.ಎಮ್. ಕೇನ್ಸ್ ಎಂಬ ಪ್ರಸಿದ್ಧ ಅರ್ಥಶಾಸ್ತ್ರಜ್ಞ ಉದ್ಯೋಗ, ಬಡ್ಡಿ, ಹಣಕಾಸಿನ ತತ್ವಗಳನ್ನು ಕುರಿತು ವಿಚಾರಾತ್ಮಕ ಅರ್ಥಶಾಸ್ತ್ರ ಪುಸ್ತಕವನ್ನು 1936ರಲ್ಲಿ ಪ್ರಕಟಿಸಿದ. ಇವನ ಅನುಯಾಯಿಗಳಾದ ಇತರ ಅರ್ಥಶಾಸ್ತ್ರನಿಪುಣರು ಇಂಥ ಸಾಹಿತ್ಯರಚನೆ ಮಾಡಿ ಅಂತರರಾಷ್ಟ್ರೀಯ ಆರ್ಥಿಕ ಭಾವನೆ ಮತ್ತು ಸಮಸ್ಯೆಗಳ ವಿಚಾರವಾಗಿ ಅನೇಕ ಪುಸ್ತಕಗಳನ್ನು ಪ್ರಕಟಿಸಿದ್ದಾರೆ.
ದುಡಿಮೆಯ ಪ್ರಶ್ನೆ
ಇತ್ತೀಚೆಗೆ ಅರ್ಥಶಾಸ್ತ್ರದಲ್ಲಿ ಉದ್ಭವಿಸಿರುವ ಇಂದ್ರಿಯಗೋಚರವಾದ ವಿಷಯಗಳಲ್ಲಿ ಅತಿಮುಖ್ಯವಾದುದು ದುಡಿಮೆ. ಇದೊಂದು ದೊಡ್ಡ ಸಮಸ್ಯೆ. ಇದನ್ನು ಸಮರ್ಪಕವಾಗಿ ಬಗೆಹರಿಸದೆ ಯಾವ ಬಗೆಯ ಆರ್ಥಿಕ ಯೋಜನೆಯನ್ನೂ ಕಾರ್ಯಗತ ಮಾಡಲು ಸಾಧ್ಯವಿಲ್ಲ. ದುಡಿಮೆ, ಕೂಲಿ ಕೂಲಿಗಾರರ ಸಂಘ, ಕೂಲಿಯ ದರ, ಕೆಲಸದ ಕಾಲ ಕಾರ್ಖಾನೆಯ ಕಾನೂನು, ಲಾಭದ ಹಂಚಿಕೆ, ಕೈಗಾರಿಕಾವ್ಯಾಜ್ಯ ತೀರ್ಮಾನ, ಮಧ್ಯಸ್ಥಗಾರರ ತೀರ್ಪು, ವಿಮೆ, ನಿರುದ್ಯೋಗ ಅದರ ಪರಿಹಾರ ಇತ್ಯಾದಿ ವಿಷಯಗಳೆಲ್ಲವೂ ಅರ್ಥಶಾಸ್ತ್ರದ ವ್ಯಾಪ್ತಿಗೆ ಬಂದು ಪರಿಶೀಲಿಸತಕ್ಕ ವಿಷಯಗಳಾಗಿರುವುದಲ್ಲದೆ ಪ್ರಾಯೋಗಿಕ ಪ್ರಶ್ನೆಗಳೂ ಆಗಿವೆ. ಇದರಿಂದ ಅರ್ಥಶಾಸ್ತ್ರದ ವೈಶಾಲ್ಯ ಎಷ್ಟು ಎಂಬುದು ಗೊತ್ತಾಗುವುದು.
ಆಧುನಿಕ ಅರ್ಥಶಾಸ್ತ್ರದಲ್ಲಿ ಸಮೀಕ್ಷಿಸಬೇಕಾದ ಮುಖ್ಯ ವಿಷಯ ಅಂಕಿಅಂಶಗಳ ಸಂಗ್ರಹ. ಇತ್ತೀಚೆಗೆ ಇದಕ್ಕೆ ವಿಶೇಷ ಪ್ರಾಶಸ್ತ್ಯ ದೊರೆತಿದೆ. ಆರ್ಥಿಕ ಚಟುವಟಿಕೆಗಳ ಫಲಿತಾಂಶವಾದ ಅಂಕಿಅಂಶಗಳನ್ನು ಪ್ರಾಮಾಣಿಕವಾಗಿ ಸಂಗ್ರಹಿಸಿ ಪ್ರಕಟಿಸಲಾಗುತ್ತಿದೆ. ಸರ್ಕಾರಗಳೂ ಖಾಸಗಿ ವಾಣಿಜ್ಯಸಂಸ್ಥೆಗಳೂ ಈ ಬಗೆಯ ಕೆಲಸ ಕೈಗೊಂಡಿವೆ. ಮುಂಚಿನ ಅರ್ಥಶಾಸ್ತ್ರ ನಿಪುಣರು ಈ ವಿಷಯವನ್ನು ಅಷ್ಟಾಗಿ ಗಮನಿಸಿರಲಿಲ್ಲ. ಈ ಅಂಕಿಅಂಶಗಳು ಆರ್ಥಿಕ ಅನುಭವದ ಕುರುಹಾಗಿ, ಆರ್ಥಿಕ ಸಮಸ್ಯೆಗಳ ವ್ಯಾಸಂಗ, ವಿಭಜನೆ ಪರಿಹಾರಕ್ಕೆ ವಿಶೇಷವಾಗಿ ಸಹಾಯ ಮಾಡುತ್ತಿವೆ.
ಹೀಗೆ ಆಧುನಿಕ ಅರ್ಥಶಾಸ್ತ್ರದ ಆಸಕ್ತಿ ವಿಶೇಷರೀತಿಯ ವೈವಿಧ್ಯ ವಾಸ್ತವಿಕತೆಯಿಂದ ಕೂಡಿದ್ದರೂ ಅದರ ಕಲ್ಪನೆಗಳು ಆರ್ಥಿಕ ಜೀವನದ ವಾಸ್ತವಾಂಶಗಳನ್ನು ವಿಮರ್ಶಿಸುವುದಕ್ಕೆ ಸಹಾಯ ಮಾಡಿದರೂ ಅರ್ಥಶಾಸ್ತ್ರ, ರಾಜಕೀಯ ಅಥವಾ ಸಾಮಾಜಿಕಶಾಸ್ತ್ರದ ಅಂಗವಾಗಿಯೇ ಉಳಿದಿದೆ. ಈ ದೃಷ್ಟಿಯಿಂದ ಇದು ತಾತ್ತ್ವಿಕ-ಮಾನಸಿಕಶಿಕ್ಷಣವಾಗಿದೆ. ನಿರ್ದಿಷ್ಟವಾದ ತೀರ್ಪುಗಳು ಅಥವಾ ಸಿದ್ಧಾಂತಗಳು ತಿರಸ್ಕøತವಾಗಿರಬಹುದು. ಅಥವಾ ಬದಲಾವಣೆ ಉಂಟಾಗಿರಬಹುದು. ಅಥವಾ ಪ್ರಧಾನಭೂತವಾಗಿ ಪುನರ್ರಚಿತವಾಗಿರಬಹುದು. ಗಂಭೀರವಾದ ಅನುಬಂಧಗಳು ಸೇರಿಸಲ್ಪಟ್ಟಿರಬಹುದು. ಆದರೆ ಸಮಾಜದ ಆರ್ಥಿಕಜೀವನಕ್ರಮದ ಸಾಮಾನ್ಯಚಿತ್ರ ಯಾವಾಗಲೂ ವಿಭಜನೆ ಮತ್ತು ಭವಿಷ್ಯನಿರ್ಧಾರಕ್ಕೆ ಸಹಾಯವಾಗಿಯೇ ಉಳಿದಿರುತ್ತದೆ. ಅಭಿಪ್ರಾಯಭೇದ ಮಾರ್ಗಭೇದಗಳಿದ್ದರೂ, ಅರ್ಥಶಾಸ್ತ್ರ ಸದಾ ಮುಂದುವರಿಯುತ್ತಿರುವ, ಉತ್ಕøಷ್ಟರೀತಿಯ ವಿಸ್ತಾರವಾದ ವ್ಯಾಸಂಗ ಎಂಬುದನ್ನು ಅರ್ಥಶಾಸ್ತ್ರ ಸಮೀಕ್ಷೆಯಿಂದ ಚೆನ್ನಾಗಿ ತಿಳಿಯಬಹುದು.
ಉಲ್ಲೇಖಗಳು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ ವರ್ಗ:ಅರ್ಥಶಾಸ್ತ್ರದ ನಿಯಮಗಳು ವರ್ಗ:ಅರ್ಥಶಾಸ್ತ್ರ
ಶೇನ್ ವಾರ್ನ್
ಶೇನ್ ವಾರ್ನ್ ಇವರು ಆಸ್ಟ್ರೇಲಿಯಾ ಕ್ರಿಕೆಟ್ ತಂಡದ ಲೆಗ್ ಸ್ಪಿನ್ ಗೂಗ್ಲಿ ಬೌಲರರು ಮತ್ತು ವಿಶ್ವ ಕ್ರಿಕೆಟ್ ಕಂಡ ಗೂಗ್ಲಿ ಬೌಲರರಲ್ಲಿ ಒಬ್ಬರು. ಇವರು ಟೆಸ್ಟ್ ಕ್ರಿಕೆಟ್ನಲ್ಲಿ ಅತಿ ಹೆಚ್ಚು ವಿಕೆಟ್ ಪಡೆದ ದಾಖಲೆಯನ್ನು ಹೊಂದಿದ್ದರು. ಈ ದಾಖಲೆಯನ್ನು ಶ್ರೀಲಂಕಾದ ಮುತ್ತಯ್ಯ ಮುರಳೀಧರನ್ ಅವರು ಸರಿಗಟ್ಟಿದರು. ೨೦೦೦ ವಿಸ್ಡೆನ್ ಘೋಷಿಸಿದ ಐದು ಮಂದಿ ವಿಸ್ಡೆನ್ ಕ್ರಿಕೆಟರ ಅಫ್ ದಿ ಸೆಂಚುರಿಯಲ್ಲಿ ಇವರೊಬ್ಬರಾಗಿದ್ದರು, ಮತ್ತು ಆ ಪಟ್ಟಿಯಲ್ಲಿದ್ದ ಕೇವಲ ಏಕೈಕ ಬೌಲರರಾಗಿದ್ದರು. ಟೆಸ್ಟ್ ಪಂದ್ಯಗಳಲ್ಲಿ ೩೦೦೦ಕ್ಕೂ ಅಧಿಕ ರನ್ನುಗಳನ್ನು ಗಳಿಸಿರುವ ಇವರು ಯಾವುದೇ ಶತಕವಿಲ್ಲದೇ ಅತೀ ಹೆಚ್ಚು ರನ್ನುಗಳನ್ನು ಗಳಿಸಿರುವ ಪಟ್ಟಿಯಲ್ಲಿ ಅಗ್ರಸ್ಥಾನದಲ್ಲಿದ್ದಾರೆ.
ಇವರು ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರಾಜಸ್ಥಾನ್ ರಾಯಲ್ಸ್ ತಂಡದ ನಾಯಕ ಮತ್ತು ತರಬೇತುದಾರರಾಗಿದ್ದಾರೆ. ಇವರ ತಂಡ ಈ ಲೀಗಿನ ಮೊದಲ ವರ್ಷದ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡಿದೆ.
ಹರಿವು (ಸಿನೆಮಾ)
ಹರಿವು ಮಂಸೋರೆ (ಮಂಜುನಾಥ್ ಎಸ್.) ಬರೆದು ನಿರ್ದೇಶಿಸಿದ ಮೊದಲ ಚಿತ್ರ. ಪ್ರಜಾವಾಣಿಯ ಸಾಪ್ತಾಹಿಕ ಪುರವಣಿಯಲ್ಲಿ ಪ್ರಕಟವಾದ ಡಾ. ಆಶಾ ಬೆನಕಪ್ಪ ಅವರ ಅಂತಃಕರಣ ಅಂಕಣದಲ್ಲಿನ ನೈಜ ಘಟನೆಯೊಂದನ್ನು ಮತ್ತು ಮನುಷ್ಯ ಸಂಬಂಧಗಳು ಕಾಲದ ಹರಿವಿನಲ್ಲಿ ಹೇಗೆ ವಿಕ್ಷಿಪ್ತಗೊಳ್ಳುತ್ತವೆ ಎಂಬುದನ್ನು ಎರಡು ಕಥನಗಳ ಮೂಲಕ ಹೇಳುವ ಪ್ರಯತ್ನ ಈ ಚಿತ್ರದಲ್ಲಿದೆ.
ಕಥಾ ಹಂದರ
ಹೃದಯದ ಸಮಸ್ಯೆಯಿಂದ ಬಳಲುತ್ತಿರುವ ಮಗನಿಗೆ ಚಿಕಿತ್ಸೆ ಕೊಡಿಸಲು ಜೀವನೋಪಾಯಕ್ಕೆ ಇದ್ದ ಹೊಲವನ್ನೇ ಮಾರಿ ನಗರಕ್ಕೆ ಬರುವ ಬಡ ರೈತ, ಆತನನ್ನು ಉಳಿಸಿಕೊಳ್ಳಲು ಹೆಣಗಾಡುವ ಪರಿ ಒಂದೆಡೆಯಾದರೆ, ಅನಾರೋಗ್ಯದಿಂದ ಆಸ್ಪತ್ರೆಗೆ ದಾಖಲಾದ ತಂದೆಯನ್ನು ನಿರ್ಲಕ್ಷಿಸಿ ತನ್ನ ವೃತ್ತಿಗೇ ಆದ್ಯತೆ ನೀಡುವ ಪತ್ರಕರ್ತ ಇನ್ನೊಂದೆಡೆ. ಈ ಎರಡೂ ವಿಭಿನ್ನ ಮನಸ್ಥಿತಿಗಳು ಸಂಧಿಸುವ ಸನ್ನಿವೇಶದಲ್ಲಿ ದುರಂತವಿದ್ದರೂ, ಬದಲಾಗುವ ದೃಷ್ಟಿಕೋನದ ಸಕಾರಾತ್ಮಕ ಚಿತ್ರಣವೂ ಇದೆ.
ಬಾಹ್ಯಕೊಂಡಿಗಳು
ವರ್ಗ:ಕನ್ನಡ ಸಿನೆಮಾ ವರ್ಗ:ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ವಿಜೇತ ಚಿತ್ರಗಳು
ಆರ್ಡೊವಿಶಿಯನ್ ಸ್ತೋಮ
ಆರ್ಡೊವಿಶಿಯನ್ ಸ್ತೋಮ ಎಂದರೆ ಪುರಾತನ ಜೀವಿಯುಗದ (ಪೇಲಿಯೊಜೋಯಿಕ್) (ಸು.230-600 ದಶಲಕ್ಷ ವರ್ಷಗಳವರೆಗೆ ಹಿಂದಿನ ಕಾಲ) ಎರಡನೆಯ ವ್ಯವಸ್ಥೆಯ ಕಲ್ಲುಗಳಿಗೆ ಭೂವಿಜ್ಞಾನದಲ್ಲಿ ಇರುವ ಹೆಸರು. ಕೇಂಬ್ರಿಯನ್ ಅನಂತರ ಆರ್ಡೊವಿಶಿಯನ್ ಮತ್ತು ಇದರ ಅನಂತರ ಸ್ಮೆಲೂರಿಯನ್ ಬರುತ್ತದೆ. ಆರ್ಡೊವಿಶಿಯನ್ ಯುಗದ ಕಾಲ ಸುಮಾರು 425-500 ದಶಲಕ್ಷ ವರ್ಷಗಳಷ್ಟು ಹಿಂದೆ.
ಹಿನ್ನೆಲೆ
19ನೆಯ ಶತಮಾನದ ಆದಿಯಲ್ಲಿ ಹಳೆಯ ಕೆಂಪು ಮರಳು ಶಿಲಾಸ್ತೋಮದ ಕೆಳಗಿನ ಶಿಲೆಗಳನ್ನು ಮಧ್ಯಂತರ ಶಿಲೆಗಳೆಂದು ಪರಿಗಣಿಸಲಾಗಿತ್ತು. 1831ರಲ್ಲಿ ಮರ್ಚಿಸನ್ ಈ ಶಿಲಾಸ್ತೋಮಗಳ ತುದಿಯಿಂದ ಕೆಳಮುಖವಾಗಿ ಪರಿಶೋಧಿಸಿ ದೊರೆತ ಶಿಲೆಗಳನ್ನೆಲ್ಲ ಸೈಲೂರಿಯನ್ ಸ್ತೋಮಗಳಲ್ಲಿ ಸೇರಿಸಿದ. ಅದೇ ಕಾಲದಲ್ಲಿ ಆಡಂ ಸೆಡ್ಜ್‍ವಿಕ್ ಮಧ್ಯಂತರ ಶಿಲಾಸ್ತೋಮಗಳ ತಳದಿಂದ ಮೇಲ್ಮುಖವಾಗಿ ಪರಿಶೋಧಿಸಿ ದೊರೆತ ಶಿಲೆಗಳಿಂದ ಕೇಂಬ್ರಿಯನ್ ಸ್ತೋಮಗಳೆಂದು ಹೆಸರಿದೆ. ಮರ್ಚಿಸನ್ ಸೈಲೂರಿಯನ್ ಸ್ತೋಮದ ಅಂತ್ಯಭಾಗವಾಗಿ ಸೇರಿಸಿದ್ದ, ಇದರಿಂದ ಕೇಂಬ್ರಿಯನ್-ಸೈಲೂರಿಯನ್ ಸೀಮಾ ಸಮಸ್ಯೆ ಉಂಟಾಯಿತು. 1879ರಲ್ಲಿ ಲ್ಯಾಪ್‍ವರ್ತ್ ಒಂದು ರಾಜೀಸೂತ್ರ ಮುಂದಿಟ್ಟ. ಸೆಡ್ಜ್‍ವಿಕ್- ಮರ್ಜಿಸನ್ ಮಧ್ಯೆ ವಿವಾದಕ್ಕೆ ಎಡೆಗೊಟ್ಟ ಶಿಲೆಗಳನ್ನು ಕೇಂಬ್ರಿಯನ್ ಮತ್ತು ಸೈಲೂರಿಯನ್ ಎರಡರಿಂದಲೂ ಬೇರ್ಪಡಿಸಿ ಅವುಗಳಿಗೆ ಆರ್ಡೊವಿಶಿಯನ್ ಸ್ತೋಮಗಳು ಎಂದು ಹೆಸರಿಟ್ಟ. ಹೀಗೆ ಮಧ್ಯಂತರ ಸ್ತೋಮಗಳನ್ನು ಕೇಂಬ್ರಿಯನ್, ಆರ್ಡೊವಿಶಿಯನ್ ಮತ್ತು ಸೈಲೂರಿಯನ್ ಎಂಬ ಮೂರು ಭಾಗಗಳನ್ನಾಗಿ ವಿಭಜಿಸುವ ಸೂತ್ರಕ್ಕೆ ಎಲ್ಲೆಲ್ಲಿಯೂ ಮನ್ನಣೆ ದೊರೆತಿದೆ. ಆದರೆ ಜರ್ಮನಿಯಲ್ಲಿ ಆರ್ಡೊವಿಶಿಯನ್ ಸ್ತೋಮಗಳನ್ನು ಈಗಲೂ ಸೈಲೂರಿಯನ್ ಸ್ತೋಮದ ಕೆಳ ಭಾಗವೆಂದು ಕರೆಯಲಾಗುತ್ತಿದೆ.
ಕಾಲಘಟ್ಟ
ಆರ್ಡೊವಿಶಿಯನ್ ಸ್ತೋಮದ ಎಲ್ಲೆಗಳು ಅಷ್ಟು ಖಚಿತವಾಗಿಲ್ಲ. ಬ್ರಿಟಿಷ್ ಭೂವಿಜ್ಞಾನಿಗಳು ಈ ಸ್ತೋಮಗಳ ಕೆಳ ಎಲ್ಲೆಯನ್ನು ಟ್ರಿಮಡಾಕ್ ಶಿಲೆಗಳ ಮೇಲೆ ಎಳೆಯುತ್ತಾರೆ. ಈ ಶಿಲೆಗಳ ಅನುರೂಪತೆಯೇ ಇಂಥ ನಿರ್ಧಾರಕ್ಕೆ ಆಧಾರ. ಹೀಗೆ ಬ್ರಿಟಿಷ್ ದ್ವೀಪಗಳಲ್ಲಿ ಅರ್ಡೊವಿಶಿಯನ್ ಸ್ತೋಮ ಟ್ರಿಮಡಾಕ್ ಶಿಲೆಗಳ ಅನಂತರ ಪ್ರಾರಂಭವಾಗಿ ನಿಯೊಬೆ ಮತ್ತು ಮಲೊಮ ಎಂಬ ವಿಶಿಷ್ಟ ಟ್ರೈಲೊಬೈಟ್‍ಗಳ ಅವಶೇಷ್‍ಗಳಿಂದ ಕೂಡಿದೆ, ಆದರೆ ಟ್ರಿಮಡಾಕ್ ಶಿಲೆಗಳ ಮೇಲ್ಪದರಗಳಲ್ಲಿ ಡಿಕ್ಟಿಯೊನೀಮ ಫಾಬೆಲಿಪಾರ್ಮೆ ಎಂಬ ಗ್ರಾಪ್ಟೊಲೈಟ್ ಪ್ರಾಣಿಗಳ ಅವಶೇಷಗಳಿವೆ. ಸ್ಕಾಂಡಿನೇವಿಯ ಮತ್ತು ಯೂರೋಪ್ ಖಂಡಭಾಗಗಳಲ್ಲಿ ಡಿಕ್ಟಿಯೊನೀಮ ಇರುವ ಪದರುಗಳನ್ನು ಆರ್ಡೊವಿಶಿಯನ್ ಪದರಗಳಲ್ಲಿ ಸೇರಿಸಲಾಗಿದೆ.
ವಿಶಾಲ ಭೂಪ್ರದೇಶಗಳ ನಿರ್ಮಾಣ
ಬ್ರಿಟಿಷ್ ದ್ವೀಪಗಳಲ್ಲಿ ಈ ಕಾರ್ಯ ಆರ್ಡೊವಿಶಿಯನ್ ಕಾಲದ ಆದಿಯಲ್ಲೇ ಪ್ರಾರಂಭವಾಯಿತು. ಇದರ ಪರಿಣಾಮವಾಗಿ ಶಿಲೆಗಳಲ್ಲಿ ತೀವ್ರತರ ಮಡಿಕೆಗಳುಂಟಾಗಿರುವುದೇ ಅಲ್ಲದೆ, ನಿಕ್ಷೇಪಕಾರ್ಯವೂ ನಿಂತುಹೋಗಿರುತ್ತದೆ. ಈ ಮಡಿಕೆಗಳು ಈಶಾನ್ಯ-ನೈಋತ್ಯಾಭಿಮುಖವಾಗಿದ್ದು, ಸೈಲೂರಿಯನ್ ಕಾಲದ ಅಂತ್ಯದಲ್ಲಿ ನಡೆದ ಕಲೆಡೋನಿಯನ್ ಭೂಚಲನೆಯನ್ನು ಮುನ್ಸೂಚಿಸುತ್ತದೆ. ಬ್ರಿಟಿಷ್ ದ್ವೀಪಗಳಲ್ಲಿ ಜ್ವಾಲಾಮುಖಿ ಕಾರ್ಯಾಚರಣೆ ಎರಡು ಹಂತಗಳಲ್ಲಿ ನಡೆದಿದೆ. ಮೊದಲನೆಯದು ಲೇನೊವಿರ್ನಿಯನ್ ಕಾಲದಲ್ಲಿ. ಇದು ಮುಖ್ಯವಾಗಿ ದಕ್ಷಿಣ ಭಾಗಕ್ಕೆ ಮಿತಿಗೊಂಡಿದೆ. ಗ್ರೀನ್‍ಸ್ವೋನ್ ಮತ್ತು ಪೆಲ್ಸೈಟ್‍ಗಳು ಇಲ್ಲಿನ ಮುಖ್ಯ ಜ್ವಾಲಾಮುಖಿ ಶಿಲೆಗಳು. ಈ ಶಿಲೆಗಳಿಗೆ ಸ್ಪಿಲಿಟಿಕ್ ಶಿಲಾ ವರ್ಗವೆಂದು ಹೆಸರು. ಶಿಲಾರಸದ ಉಗುಳುವಿಕೆಯಿಂದ ನಿಕ್ಷೇಪ ಪ್ರದೇಶಗಳ ತಳ ಕುಸಿಯತೊಡಗಿತು. ಎರಡನೆಯ ಲ್ಯಾಂಡೈಲೊ ಕಾಲದಲ್ಲಿ ಪ್ರಾರಂಭವಾಗಿ ಬಾಲಾ ಕಾಲದ ಆದಿಯಲ್ಲಿ ಕೊನೆಗೊಂಡಿತು. ಈ ಕಾಲದಲ್ಲಾದ ಜ್ವಾಲಾಮುಖಿಜ ಶಿಲೆಗಳಿಗೆ ಆಂಡೆಸಿಟಿಕ್ ಅಥವಾ ಪೆಸಿಪಿಕ್ ಶಿಲಾವರ್ಗವೆಂದು ಹೆಸರು. ಈ ಕಾರ್ಯಾಚರಣೆ ಶಿಲೆಯನ್ನು ಸ್ತರಭಂಗಗೊಳಿಸಿ, ಬೇರ್ಪಟ್ಟ ಶಿಲಾಭಾಗಗಳು ಬಹುದೂರ ನುಣುಚಿ ಹೋಗುವಂತೆ ಮಾಡಿದೆ. ಈ ಕಾಲದ ಅಂತ್ಯದಲ್ಲಿ ವಿಶೇಷ ಭೂಚಲನೆಯುಂಟಾಗಿ, ವಿಶಾಲ ಭೂಪ್ರದೇಶಗಳು ನಿರ್ಮಾಣವಾದವು.
ಈ ಕಾಲದಲ್ಲಾದ ಭೂಚಲನೆಗಳು ಮತ್ತು ಪರ್ವತಗಳ ಅವತರಣಿಕೆ ನಿಕ್ಷೇಪ ಕಾರ್ಯಗಳಲ್ಲೂ ಭೂ ಮತ್ತು ಜಲಸನ್ನಿವೇಶಗಳ ಮೇಲೂ ಸಾಕಷ್ಟು ಪ್ರಭಾವ ಬೀರಿವೆ. ಇದರಿಂದ ಪ್ರಾಣಿಗಳು ಒಂದು ಸ್ಥಳದಿಂದ ಮತ್ತೊಂದು ಸ್ಥಳಕ್ಕೆ ವಲಸೆ ಹೋಗಲು ಅಡ್ಡಿಯುಂಟಾಯಿತು. ಆದ್ದರಿಂದ ಈ ಕಾಲದ ನಿಕ್ಷೇಪಗಳಲ್ಲಿ ವಿವಿಧ ಮುಖಗಳುಂಟಾದವು. ಅವುಗಳಲ್ಲಿ ಮುಖ್ಯವಾದವು ಎರಡು. ಒಂದನೆಯದು ಸಾಗರ ಆಳದ ನಿಕ್ಷೇಪ ಮುಖ್ಯವಾಗಿ ಜೇಡಿನಿಂದ ಕೂಡಿ, ಗ್ರಾಪ್ಟೊಲೈಟ್ ಅವಶೇಷಗಳನ್ನು ಹೊಂದಿವೆ. ಎರಡನೆಯದು ತೀರ ನಿಕ್ಷೇಪ. ಇದು ಮರಳುಶಿಲೆ ಅಥವಾ ಸುಣ್ಣಶಿಲೆಗಳಿಂದ ಕೂಡಿದೆ. ಕೆಲವು ಕಡೆ ಅವೆರಡೂ ಕೂಡಿ ಇರುವುದೂ ಉಂಟು. ಇದರಲ್ಲಿ ಗ್ರಾಪ್ಟೊಲೈಟ್‍ಗಳ ಅವಶೇಷಗಳಿರುವುದಿಲ್ಲ; ಟ್ರೈಲೊಬೈಟ ಮತ್ತು ಬ್ರೇಕಿಯೊಪೋಡಗಳ ಅವಶೇಷಗಳೇ ಹೆಚ್ಚಾಗಿವೆ.
ಸಾಗರಗಳು
ಉತ್ತರ ಅಮೆರಿಕದಲ್ಲಿ ಕೇಂಬ್ರಿಯನ್ ಯುಗದ ಅಂತ್ಯದಲ್ಲಿ ಸಾಗರಗಳು ಭೂಭಾಗಗಳಿಂದ ನಿರ್ಗಮಿಸಿದವು. ಆದರೆ ಈ ನಿರ್ಗಮನವಾದ ಸ್ವಲ್ಪ ಕಾಲದಲ್ಲಿಯೇ ಅಂದರೆ ಆರ್ಡೊವಿಶಿಯನ್ ಕಾಲದ ಆದಿಯಲ್ಲಿ ಭೂಭಾಗದ ಮೇಲೆ ಸಾಗರಾಕ್ರಮಣವಾಯಿತು. ಈ ಬಾರಿ ಕೇಂಬ್ರಿಯನ್ ಕಾಲದಲ್ಲಿದ್ದ ಕಾರ್ಡಿಲೆರಾನ್ ಮತ್ತು ಅಪಲೇಷಿಯನ್ ನಿಕ್ಷೇಪ ಪ್ರಾಂತ್ಯಗಳನ್ನಷ್ಟೇ ಅಲ್ಲದೆ ಅವುಗಳನ್ನು ಬೇರ್ಪಡಿಸಿದ್ದ ಕ್ಯಾಸ್ಕಡಿಯನ್ ಭೂಭಾಗವನ್ನು ಸಾಗರಗಳು ಆಕ್ರಮಿಸಿಕೊಂಡವು. ಆದರೆ ಪೂರ್ವಭಾಗದಲ್ಲಿ ಅಪಲೇಶಿಯನ್ ಪ್ರಾಂತವೊಂದನ್ನುಳಿದು ಮಿಕ್ಕ ಕಡೆಗಳಲ್ಲಿ, ಆರ್ಡೊವಿಶಿಯನ್ ಮಧ್ಯಭಾಗದಲ್ಲಿ ಈ ಆಕ್ರಮಣ ತೆರವು ಮಾಡಲ್ಪಟ್ಟಿತು. ಅರ್ಡೊವಿಶಿಯನ್ ಅಂತ್ಯಕಾಲದಲ್ಲಿ ಉಳಿದ ಸಾಗರ ಆರ್ಡೊವಿಶಿಯನ್ ಸ್ತೋಮ
ಉಲ್ಲೇಖಗಳು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ
ಆಸ್ತೀಕ
ಆಸ್ತೀಕ ಹೆಸರಿನವರು ಭಾರತದ ಪುರಾಣ ಪರಂಪರೆಯಲ್ಲಿ ಇಬ್ಬರು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಪುರಾಣ
ಪಾಲಿ ಉಮ್ರಿಗರ್
ಪಾಲಿ ಉಮ್ರಿಗರ್ (೨೮ ಮಾರ್ಚ್ ೧೯೨೬ - ೭ ನವೆಂಬರ್ ೨೦೦೬) ಒಬ್ಬ ಭಾರತೀಯ ಕ್ರಿಕೆಟಿಗ. ಅವರು ಬಾಂಬೆ ಮತ್ತು ಗುಜರಾತ್‌/ಗಾಗಿ ಪ್ರಥಮ ದರ್ಜೆ ಕ್ರಿಕೆಟ್‌ನಲ್ಲಿ ಆಡಿದರು, ಮತ್ತು ಭಾರತೀಯ ಕ್ರಿಕೆಟ್ ತಂಡದಲ್ಲಿ ಟೆಸ್ಟ್ ಕ್ರಿಕೆಟ್‌ನಲ್ಲಿ ಮುಖ್ಯವಾಗಿ ಮಧ್ಯಮ ಕ್ರಮಾಂಕದ ಬ್ಯಾಟ್ಸ್‌ಮನ್ ಆಗಿ ಆದರೆ ಸಾಂದರ್ಭಿಕ ಮಧ್ಯಮ ವೇಗ ಮತ್ತು ಆಫ್ ಸ್ಪಿನ್ ಬೌಲಿಂಗ್ ಮಾಡಿದರು. ಅವರು ೧೯೫೫ ರಿಂದ ೧೯೫೮ ರವರೆಗೆ ಎಂಟು ಟೆಸ್ಟ್ ಪಂದ್ಯಗಳಲ್ಲಿ ಭಾರತ ತಂಡದ ನಾಯಕರಾಗಿದ್ದರು. ಅವರು ೧೯೬೨ ರಲ್ಲಿ ನಿವೃತ್ತರಾದಾಗ, ಅವರು ಹೆಚ್ಚಿನ ಟೆಸ್ಟ್‌ಗಳಲ್ಲಿ (೫೯) ಆಡಿದ್ದರು, ಹೆಚ್ಚು ಟೆಸ್ಟ್ ರನ್‌ಗಳನ್ನು (೩೬೩೧) ಗಳಿಸಿದ್ದರು ಮತ್ತು ಯಾವುದೇ ಭಾರತೀಯ ಆಟಗಾರರಿಗಿಂತ ಹೆಚ್ಚು ಟೆಸ್ಟ್ ಶತಕಗಳನ್ನು (೧೨) ದಾಖಲಿಸಿದ್ದರು. ಅವರು ಹೈದರಾಬಾದ್‌ನಲ್ಲಿ ನ್ಯೂಜಿಲೆಂಡ್ ವಿರುದ್ಧ ಟೆಸ್ಟ್ ಕ್ರಿಕೆಟ್‌ನಲ್ಲಿ ಭಾರತೀಯರಿಂದ ಮೊದಲ ದ್ವಿಶತಕ ಗಳಿಸಿದರು.
ಆರಂಭಿಕ ಜೀವನ
ಪೊಲ್ಲಿ ಉಮ್ರಿಗರ್ ಬಹುಶಃ ಬಾಂಬೆಯಲ್ಲಿ ಜನಿಸಿದರು ಆದರೆ ಅವರ ಜನ್ಮ ಸ್ಥಳವನ್ನು ಮಹಾರಾಷ್ಟ್ರದ ಸೊಲ್ಲಾಪುರ ಎಂದು ಉಲ್ಲೇಖಿಸಲಾಗುತ್ತದೆ (ನೋಡಿ ). ಅವರ ತಂದೆ ಬಟ್ಟೆ ಕಂಪನಿ ನಡೆಸುತ್ತಿದ್ದರು. ಅವರು ಸೊಲ್ಲಾಪುರದಲ್ಲಿ ಬೆಳೆದರು ಮತ್ತು ಅವರು ಶಾಲೆಯಲ್ಲಿದ್ದಾಗ ಅವರ ಕುಟುಂಬವು ಬಾಂಬೆಗೆ ಸ್ಥಳಾಂತರಗೊಂಡಿತು.
ಅವರು ಪಾರ್ಸಿ (ಭಾರತದಲ್ಲಿ ಜೊರಾಸ್ಟ್ರಿಯನ್ ಸಮುದಾಯದಿಂದ), ಇಪ್ಪತ್ತನೇ ಶತಮಾನದ ಆರಂಭಿಕ ದಶಕಗಳಲ್ಲಿ ಬಾಂಬೆ ಕ್ರಿಕೆಟ್‌ನಲ್ಲಿ ಪ್ರಾಬಲ್ಯ ಸಾಧಿಸಿದ ಸಮುದಾಯ. ಅವರು ೧೯೪೪ ರಲ್ಲಿ ಬಾಂಬೆ ಪೆಂಟಾಂಗ್ಯುಲರ್‌ನಲ್ಲಿ ೧೮ ನೇ ವಯಸ್ಸಿನಲ್ಲಿ ಪಾರ್ಸಿಗಳಿಗೆ ಪ್ರಥಮ ದರ್ಜೆಗೆ ಪಾದಾರ್ಪಣೆ ಮಾಡಿದರು ಮತ್ತು ಸೇಂಟ್ ಕ್ಸೇವಿಯರ್ ಕಾಲೇಜಿನಲ್ಲಿ ಗಾಗಿ ಅಧ್ಯಯನ ಮಾಡಿದರು. ಅವರು ಬಾಂಬೆ ವಿಶ್ವವಿದ್ಯಾಲಯದ ತಂಡದ ನಾಯಕರಾಗಿದ್ದರು. ಅವರು ಹಾಕಿ ಮತ್ತು ಫುಟ್ಬಾಲ್ ಅನ್ನು ಸ್ಪರ್ಧಾತ್ಮಕವಾಗಿ ಆಡಿದರು.
ಆರಂಭಿಕ ಟೆಸ್ಟ್ ವೃತ್ತಿಜೀವನ
ಅವರು ಅಕ್ಟೋಬರ್ ೧೯೪೮ ರಲ್ಲಿ ಪ್ರವಾಸಿ ವೆಸ್ಟ್ ಇಂಡಿಯನ್ಸ್ ವಿರುದ್ಧ ಸಂಯೋಜಿತ ವಿಶ್ವವಿದ್ಯಾಲಯಗಳಿಗೆ ೧೧೫* ಗಳಿಸಿದರು. ಈ ಪ್ರದರ್ಶನವು ಅವರನ್ನು ರಾಷ್ಟ್ರೀಯ ಗಮನಕ್ಕೆ ತಂದಿತು ಮತ್ತು ಏಳು ವಾರಗಳ ನಂತರ ಬಾಂಬೆಯಲ್ಲಿ ಅದೇ ತಂಡದ ವಿರುದ್ಧ ೨ ನೇ ಟೆಸ್ಟ್‌ನಲ್ಲಿ ಏಕೈಕ ಪ್ರದರ್ಶನವನ್ನು ಗಳಿಸಿತು.
೧೯೪೫-೫೦ ಮತ್ತ ೧೯೫೦-೫೧ ರಲ್ಲಿ ಎರಡು ಕಾಮನ್‌ವೆಲ್ತ್ ತಂಡಗಳು ಭಾರತಕ್ಕೆ ಭೇಟಿ ನೀಡುವ ವೇಳೆಗೆ, ಉಮ್ರಿಗರ್ ತಂಡದಲ್ಲಿ ನಿಯಮಿತರಾಗಿದ್ದರು. ಅವರು ಮೊದಲ ತಂಡದ ವಿರುದ್ಧ ಅನಧಿಕೃತ ಟೆಸ್ಟ್‌ಗಳಲ್ಲಿ ೨೭೬ರನ್‌ಗಳನ್ನು ಮತ್ತು ಎರಡನೇ ತಂಡದ ವಿರುದ್ಧ ೫೬೨ ರನ್‌ಗಳನ್ನು ಗಳಿಸಿದರು. ಮದ್ರಾಸ್ ಟೆಸ್ಟ್‌ನಲ್ಲಿ, ಅವರು ಫ್ರಾಂಕ್ ವೊರೆಲ್ ಅವರ ಸತತ ಎರಡು ಸಿಕ್ಸರ್‌ಗಳೊಂದಿಗೆ ೯೦ ರಿಂದ ೧೦೨ ಕ್ಕೆ ತೆರಳಿದರು.
ಒಂದು ವರ್ಷದ ನಂತರ ತವರಿನಲ್ಲಿ ದುರ್ಬಲ ಇಂಗ್ಲೆಂಡ್ ತಂಡದ ವಿರುದ್ಧ ಮೊದಲ ನಾಲ್ಕು ಟೆಸ್ಟ್‌ಗಳಲ್ಲಿ ಅವರು ಕೇವಲ ೧೧೩ ರನ್ ಗಳಿಸಿದರು. ಐದನೇ ಟೆಸ್ಟ್‌ನಿಂದ ಅವರನ್ನು ಕೈಬಿಡಲಾಯಿತು ಆದರೆ ಹೇಮು ಅಧಿಕಾರಿ ಗಾಯಗೊಂಡ ಕಾರಣ ಕೊನೆಯ ನಿಮಿಷದಲ್ಲಿ ಅವರನ್ನು ಸೇರಿಸಲಾಯಿತು. ೭ ನೇ ಸ್ಥಾನದಲ್ಲಿದ್ದ ಅವರು ೧೩೦ ರನ್ ಗಳಿಸಿ ಔಟಾಗದೆ ಭಾರತ ತನ್ನ ಮೊದಲ ಟೆಸ್ಟ್ ಪಂದ್ಯವನ್ನು ಗೆದ್ದರು. ಬೌಲಿಂಗ್ ಉತ್ತಮ ಗುಣಮಟ್ಟವನ್ನು ಹೊಂದಿಲ್ಲದಿದ್ದರೂ, ಉಮ್ರಿಗರ್ ತಮ್ಮ ಜೀವನದ ಅತ್ಯುತ್ತಮ ಇನ್ನಿಂಗ್ಸ್ ಎಂದು ಪರಿಗಣಿಸಿದ್ದಾರೆ.
೧೯೫೨ ರಲ್ಲಿ ಇಂಗ್ಲೆಂಡ್
೧೯೫೨ ರಲ್ಲಿ ಇಂಗ್ಲೆಂಡ್‌ನಲ್ಲಿ, ಉಮ್ರಿಗರ್ ಟೆಸ್ಟ್ ಪಂದ್ಯಗಳ ಹೊರಗೆ ಹೆಚ್ಚು ಗಳಿಸಿದರು, ಆದರೆ ಟೆಸ್ಟ್‌ಗಳಲ್ಲಿ ಅವರು ಸಂಪೂರ್ಣ ವಿಫಲರಾದರು. ಅವರ ಒಟ್ಟು ೧೬೮೮ ಭಾರತೀಯ ತಂಡಕ್ಕೆ ಋತುವಿನಲ್ಲಿ ಅತ್ಯಧಿಕವಾಗಿದೆ. ಅವರು ಮೇ ತಿಂಗಳಲ್ಲಿ ೮೦೦ ಕ್ಕೂ ಹೆಚ್ಚು ರನ್ ಗಳಿಸಿದರು ಮತ್ತು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯ, ಲಂಕಾಷೈರ್ ಮತ್ತು ಕೆಂಟ್ ವಿರುದ್ಧ ದ್ವಿಶತಕಗಳನ್ನು ಗಳಿಸಿದರು, ಆದರೆ ಕೇಂಬ್ರಿಡ್ಜ್‌ನ ವೇಗದ ಬೌಲರ್ ಕ್ವಾನ್ ಮೆಕಾರ್ಥಿ ವಿರುದ್ಧ ಹೋರಾಡಿದರು. ಆದಾಗ್ಯೂ, ಅವರು ಏಳು ಟೆಸ್ಟ್ ಇನ್ನಿಂಗ್ಸ್‌ಗಳಲ್ಲಿ ೬೧೪ ರ ಸರಾಸರಿಯಲ್ಲಿ ಕೇವಲ ೪೩ ರನ್ ಗಳಿಸಿದರು. ಆದರೆ ರನ್‌ಗಳ ಕೊರತೆಗಿಂತ ಹೆಚ್ಚಾಗಿ ಅವರು ಬ್ಯಾಟಿಂಗ್‌ ಮಾಡಿದ ರೀತಿ ಬೇಸರ ತಂದಿದೆ. ಫ್ರೆಡ್ ಟ್ರೂಮನ್ ಅವರನ್ನು ಎದುರಿಸುತ್ತಿರುವಾಗ, ಅವರು ಪದೇ ಪದೇ ಸ್ಕ್ವೇರ್ ಲೆಗ್ ಕಡೆಗೆ ಹಿಂದೆ ಸರಿಯುತ್ತಾರೆ ಮತ್ತು "(ಹಿಡಿತಿದ್ದರು) ಪ್ರತಿ ಬಾಲ್‌ಗೆ ಬ್ಯಾಟ್ ಅನ್ನು ಔಟ್ ಮಾಡಿದರು, ಅದನ್ನು ಹರಿಕಾರನಂತೆ ಕಳೆದುಕೊಂಡರು". ಬೆಡ್ಸರ್ ಅವರನ್ನು ಎರಡು ಬಾರಿ ವಜಾಗೊಳಿಸಿದರು; ಟ್ರೂಮನ್ ಅವರನ್ನು ನಾಲ್ಕು ಬಾರಿ ಔಟ್ ಮಾಡಿದರು, ಮತ್ತು ಮೂರು ಸಂದರ್ಭಗಳಲ್ಲಿ ಅವರು ಬೌಲ್ಡ್ ಆಗಿದ್ದರು.
ಉಮ್ರಿಗರ್ ಅವರ ವೃತ್ತಿಜೀವನದ ಇತರ ಹಂತಗಳಿಗಿಂತ ಬಹುಶಃ ಈ ಸರಣಿಯ ಬಗ್ಗೆ ಹೆಚ್ಚು ಬರೆಯಲಾಗಿದೆ. ವೇಗದ ಬೌಲರ್‌ಗಳೊಂದಿಗಿನ ಇತರ ಮುಖಾಮುಖಿಗಳಲ್ಲಿ ಉಮ್ರಿಗರ್ ಹೆಚ್ಚು ಯಶಸ್ಸನ್ನು ಗಳಿಸಿದರು. ಅವರು ೧೯೫೬ರಲ್ಲಿ ಟ್ರೂಮನ್ ಅವರ ಮುಂದಿನ ಸಭೆಯಲ್ಲಿ ಮ್ಯಾಂಚೆಸ್ಟರ್‌ನಲ್ಲಿ ನೂರು ಗಳಿಸಿದರು; ಅವರು ವಿವಿಧ ಸಮಯಗಳಲ್ಲಿ ಫ್ರಾಂಕ್ ಕಿಂಗ್, ವೆಸ್ ಹಾಲ್, ರಾಯ್ ಗಿಲ್ಕ್ರಿಸ್ಟ್ ಮತ್ತು ಚಾರ್ಲಿ ಸ್ಟೇಯರ್ಸ್ ಹೊಂದಿರುವ ವೆಸ್ಟ್ ಇಂಡೀಸ್ ವಿರುದ್ಧದ ಅವರ ಎಲ್ಲಾ ಮೂರು ಸರಣಿಗಳಲ್ಲಿ ಭಾರತಕ್ಕೆ ಅಗ್ರಗೇಟ್ ಮಾಡಿದರು. ಹಾಲ್ ಮತ್ತು ಸ್ಟೇಯರ್ಸ್ ಅವರ ಬೌಲಿಂಗ್‌ನಿಂದ ಅವರು ತಮ್ಮ ವೃತ್ತಿಜೀವನದ ಅತ್ಯುತ್ತಮ ಇನ್ನಿಂಗ್ಸ್‌ಗಳಲ್ಲಿ ಒಂದನ್ನು ಆಡಿದರು.
ಅವರು ೧೯೫೨ ೫೩ ರಲ್ಲಿ ಪಾಕಿಸ್ತಾನದ ವಿರುದ್ಧ ಸ್ವದೇಶದಲ್ಲಿ ಫಾರ್ಮ್‌ಗೆ ಮರಳಿದರು ಮತ್ತು ೧೯೫೩ ರ ಆರಂಭದಲ್ಲಿ ವೆಸ್ಟ್ ಇಂಡೀಸ್‌ನಲ್ಲಿ ಎರಡು ಶತಕ ಮತ್ತು ನಾಲ್ಕು ಅರ್ಧಶತಕಗಳೊಂದಿಗೆ 560 ರನ್ ಗಳಿಸಿದರು. ಅವರು ಪೋರ್ಟ್ ಆಫ್ ಸ್ಪೇನ್‌ನಲ್ಲಿ ಸನ್ನಿ ರಾಮದಿನ್ ಅವರ ಸಿಕ್ಸರ್‌ನೊಂದಿಗೆ ತಮ್ಮ ಶತಕವನ್ನು ತಲುಪಿದರು. ೧೯೫೩-೫೪ರಲ್ಲಿ ಹೈದರಾಬಾದ್‌ನಲ್ಲಿ ನ್ಯೂಜಿಲೆಂಡ್ ವಿರುದ್ಧ ೨೨೩ ರನ್ ಗಳಿಸಿದ ಅವರ ಇನ್ನಿಂಗ್ಸ್ ಭಾರತಕ್ಕಾಗಿ ಗಳಿಸಿದ ಮೊದಲ ದ್ವಿಶತಕವಾಗಿತ್ತು.
ಟೆಸ್ಟ್ ನಾಯಕ
ಉಮ್ರಿಗರ್ ಅವರು ೧೯೫೩ -೫೪ರಲ್ಲಿ ಕಾಮನ್‌ವೆಲ್ತ್ XI ವಿರುದ್ಧ ಎರಡು ಅನಧಿಕೃತ ಟೆಸ್ಟ್‌ಗಳಲ್ಲಿ ಭಾರತವನ್ನು ಮುನ್ನಡೆಸಿದ್ದರು. ೧೯೫೫ನ್ಯೂಜಿಲೆಂಡ್ ವಿರುದ್ಧದ ಎರಡನೇ ಟೆಸ್ಟ್ ಪಂದ್ಯದಿಂದ ಮೂರು ವರ್ಷಗಳ ನಂತರ ವೆಸ್ಟ್ ಇಂಡೀಸ್ ವಿರುದ್ಧದ ಮೊದಲ ಟೆಸ್ಟ್ ತನಕ, ಅವರು ಸತತ ಎಂಟು ಟೆಸ್ಟ್ ಪಂದ್ಯಗಳಲ್ಲಿ ತಂಡದ ನಾಯಕರಾಗಿದ್ದರು. ನ್ಯೂಜಿಲೆಂಡ್‌ನ ಎರಡು ಟೆಸ್ಟ್‌ಗಳನ್ನು ಭಾರತ ಇನ್ನಿಂಗ್ಸ್‌ನಿಂದ ಗೆದ್ದಿದೆ.
೧೯೫೮-೫೯ ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧದ ಒಂದು ಟೆಸ್ಟ್ ನಂತರ, ಅವರನ್ನು ಗುಲಾಮ್ ಅಹ್ಮದ್ ನಾಯಕನನ್ನಾಗಿ ಮಾಡಿದರು, ನಂತರ ಅವರು ಸತತ ಎರಡು ಸೋಲುಗಳ ನಂತರ ಟೆಸ್ಟ್ ಕ್ರಿಕೆಟ್‌ನಿಂದ ನಿವೃತ್ತಿ ಘೋಷಿಸಿದರು. ಮದ್ರಾಸ್‌ನಲ್ಲಿ ನಡೆದ ನಾಲ್ಕನೇ ಟೆಸ್ಟ್‌ಗೆ ಉಮ್ರಿಗರ್ ಅವರನ್ನು ಮತ್ತೆ ನಾಯಕನಾಗಿ ಆಯ್ಕೆ ಮಾಡಲಾಯಿತು, ಆದರೆ ಗಾಯಗೊಂಡಿದ್ದ ಗುಲಾಮ್ ಅಹ್ಮದ್ ಮತ್ತು ವಿಜಯ್ ಮಂಜ್ರೇಕರ್ ಅವರ ಬದಲಿ ಬಗ್ಗೆ ಗೊಂದಲವು ಬೆಳೆಯಿತು. ಮಂಜ್ರೇಕರ್ ಬದಲಿಗೆ ಮತ್ತೊಬ್ಬ ಬ್ಯಾಟ್ಸ್‌ಮನ್ ಮನೋಹರ್ ಹರ್ಡಿಕರ್ ಅವರನ್ನು ಆಯ್ಕೆ ಮಾಡಲು ಉಮ್ರಿಗರ್ ಬಯಸಿದ್ದರು, ಆದರೆ ಬಿಸಿಸಿಐ ಅಧ್ಯಕ್ಷ ರತಿಭಾಯಿ ಪಟೇಲ್ ಅವರು ಆಫ್ ಸ್ಪಿನ್ನರ್ ಜಸು ಪಟೇಲ್ ಅವರನ್ನು ಅವರ ಸ್ಥಾನದಲ್ಲಿ ಆಡಬೇಕೆಂದು ಒತ್ತಾಯಿಸಿದರು. ಉಮ್ರಿಗರ್ ಅವರು ಟೆಸ್ಟ್‌ನ ಹಿಂದಿನ ರಾತ್ರಿ ನಾಯಕತ್ವಕ್ಕೆ ರಾಜೀನಾಮೆ ನೀಡಿದರು. ಅವರು ಇನ್ನೂ ಮೂರು ವರ್ಷಗಳ ಕಾಲ ಭಾರತವನ್ನು ಪ್ರತಿನಿಧಿಸಿದರು ಆದರೆ ಮತ್ತೆ ದೇಶದ ನಾಯಕತ್ವವನ್ನು ವಹಿಸಲಿಲ್ಲ. ಸರಣಿಯ ಐದು ಟೆಸ್ಟ್‌ಗಳಲ್ಲಿ ಅವರ 337 ರನ್‌ಗಳು ಭಾರತದ ಪರ ಗರಿಷ್ಠವಾಗಿದೆ.
ಲೇಟ್ ಟೆಸ್ಟ್ ವೃತ್ತಿ
೧೯೫೮ ರಲ್ಲಿ ಇಂಗ್ಲೆಂಡ್ ಪ್ರವಾಸದ ಸಮಯದಲ್ಲಿ, ಅವರು ಮತ್ತೊಮ್ಮೆ ಟೆಸ್ಟ್ ಪಂದ್ಯಗಳ ಹೊರಗೆ ಹೆಚ್ಚು ಸ್ಕೋರ್ ಮಾಡಿದರು, ಆದರೆ ನಾಲ್ಕನೇ ಟೆಸ್ಟ್ ತನಕ ಟೆಸ್ಟ್‌ಗಳಲ್ಲಿ ಮತ್ತೆ ಟ್ರೂಮನ್ ಮತ್ತು ಬ್ರಿಯಾನ್ ಸ್ಟ್ಯಾಥಮ್ ಹೋರಾಡಿದರು. ಪ್ರವಾಸದ ಪಂದ್ಯಗಳಲ್ಲಿ ಅವರು ಮೂರು ದ್ವಿಶತಕಗಳನ್ನು ಗಳಿಸಿದರು, ಕೇಂಬ್ರಿಡ್ಜ್ ವಿಶ್ವವಿದ್ಯಾನಿಲಯದ ವಿರುದ್ಧದ 252* ಆಗ ವಿದೇಶದಲ್ಲಿ ಭಾರತೀಯರಿಂದ ಅತ್ಯಧಿಕವಾಗಿತ್ತು. ಅವರು ನಾಲ್ಕು ಟೆಸ್ಟ್ ಪಂದ್ಯಗಳಲ್ಲಿ ೨೩೦ ರನ್ ಗಳಿಸಿದರು, ಟ್ರೂಮನ್ ಅವರೊಂದಿಗಿನ ಅವರ ಕೊನೆಯ ಭೇಟಿಯಲ್ಲಿ ಓಲ್ಡ್ ಟ್ರಾಫರ್ಡ್ ಟೆಸ್ಟ್‌ನಲ್ಲಿ ೧೧೮ ರನ್ ಗಳಿಸಿದರು.
ಕ್ರಿಕೆಟ್ ವೃತ್ತಿಜೀವನದ ವಿಶ್ಲೇಷಣೆ
ಉಮ್ರಿಗರ್ ಕೇವಲ ಆರು ಅಡಿಗಳ ಕೆಳಗೆ ನಿಂತಿರುವ ಶಕ್ತಿಯುತವಾಗಿ ನಿರ್ಮಿಸಿದ ವ್ಯಕ್ತಿ. ವಿಕೆಟ್‌ನ ಮುಂದೆ ವಿಶೇಷವಾಗಿ ಬಲಿಷ್ಠವಾಗಿರುವ ಆಕ್ರಮಣಕಾರಿ ಆಟಗಾರ, ಅವರು ತೀವ್ರವಾದ ವೇಗಕ್ಕಿಂತ ಕಡಿಮೆ ಏನನ್ನೂ ನಾಶಪಡಿಸುವ ಸಾಮರ್ಥ್ಯವನ್ನು ಹೊಂದಿದ್ದರು. ಬೌಲಿಂಗ್ ಬಗೆಗಿನ ಈ ವರ್ತನೆಯಲ್ಲಿ, ಅವರು ತಮ್ಮ ಸಮಕಾಲೀನರಿಗಿಂತ ಭಿನ್ನರಾಗಿದ್ದರು. "ಅವರು ಎರಡು ತಲೆಮಾರುಗಳ ನಡುವಿನ ಕೊಂಡಿಯಾಗಿದ್ದರು" ಎಂದು ಕೆಎನ್ ಪ್ರಭು ಬರೆದಿದ್ದಾರೆ. "ಸೈದ್ಧಾಂತಿಕವಾಗಿ ಅವರು ಮೂವತ್ತರ ದಶಕದ ಕ್ರಿಕೆಟಿಗರ ಸಭೆಗೆ ಸೇರಿದವರು, ಆದರೆ ಅಭ್ಯಾಸದಲ್ಲಿ ಅವರ ಕ್ರಿಕೆಟ್ ಸ್ವಾತಂತ್ರ್ಯದ ನಂತರದ ತಕ್ಷಣದ ವರ್ಷಗಳ ಕಠಿಣ, ವೃತ್ತಿಪರ ವಿಧಾನದಿಂದ ಷರತ್ತುಬದ್ಧವಾಗಿತ್ತು". ೧`೯೪೦ ರ ದಶಕದ ಆರಂಭದಿಂದಲೂ, ಭಾರತೀಯ ಕ್ರಿಕೆಟ್ ಮರ್ಚೆಂಟ್ - ಹಜಾರೆ ಬ್ಯಾಟ್ಸ್‌ಮನ್‌ಶಿಪ್‌ನಿಂದ ಪ್ರಾಬಲ್ಯ ಹೊಂದಿತ್ತು, ಇದು ಒಬ್ಬರ ವಿಕೆಟ್ ಅನ್ನು ಸಂರಕ್ಷಿಸುವ ಒತ್ತಡವನ್ನು ಉಂಟುಮಾಡಿತು. ಉಮ್ರಿಗರ್ ಅವರ ಬ್ಯಾಟಿಂಗ್ ಈ ಯುಗದ ಎತ್ತರದ ಸ್ಕೋರ್‌ಗಳನ್ನು ಮೂವತ್ತರ ಸಾಹಸ ಮನೋಭಾವದೊಂದಿಗೆ ಸಂಯೋಜಿಸಿತು.
ಉಮ್ರಿಗರ್ ಅವರ ಬೌಲಿಂಗ್ ಅವರ ವೃತ್ತಿಜೀವನದ ಅವಧಿಯಲ್ಲಿ ಸುಧಾರಿಸಿತು. ಅವರು ಆಫ್-ಕಟ್ಟರ್‌ಗಳನ್ನು ಬೌಲ್ಡ್ ಮಾಡಿದರು, ಚೆಂಡನ್ನು ಅಷ್ಟೇನೂ ಹಾರಿಸಿದರು ಮತ್ತು ಅದನ್ನು ಸೀಮ್‌ನಿಂದ ಸರಿಸಿದರು. ಸಾಂದರ್ಭಿಕವಾಗಿ ಅವರು ಮಧ್ಯಮ ವೇಗದ ಬೌಲಿಂಗ್ ಮತ್ತು ಬೌಲಿಂಗ್ ಅನ್ನು ತೆರೆಯುತ್ತಿದ್ದರು, ಬಹವಲ್ಪುರ್ನಲ್ಲಿ ೧೯೫೪ ರಲ್ಲಿ ಅವರು ಪಾಕಿಸ್ತಾನದ ವಿರುದ್ಧ ೭೪ ಕ್ಕೆ ೬ವಿಕೆಟ್ಗಳನ್ನು ಪಡೆದರು. ಉಮ್ರಿಗರ್ ಮಧ್ಯಮ ವೇಗದಲ್ಲಿ ದೀರ್ಘ ಸ್ಪೆಲ್‌ಗಳಿಗೆ ಅಪರೂಪವಾಗಿ ಬೌಲಿಂಗ್ ಮಾಡಿದರು. ಸುಜಿತ್ ಮುಖರ್ಜಿಯವರ ಪ್ರಕಾರ, ಬಹವಾಲ್‌ಪುರದಲ್ಲಿ ಅವರು ಕೇವಲ ಆರು ಓವರ್‌ಗಳನ್ನು ಬೌಲ್ ಮಾಡಿದರು "ಅವರು ಸಮರ್ಥವಾಗಿರುವ ಗರಿಷ್ಠ ವೇಗದಲ್ಲಿ, ಇದು ರಾಮ್‌ಚಂದ್ ಅವರ ಬಗ್ಗೆ" (ನಂತರದ ಸ್ಪೆಲ್‌ಗಳಲ್ಲಿ ವಿಕೆಟ್‌ಗಳನ್ನು ಪಡೆದರು). (ರಾಮಚಂದ್ ಅವರ ಬೌಲಿಂಗ್ ಕುರಿತು ಮುಖರ್ಜಿಯವರ ಅಭಿಪ್ರಾಯಕ್ಕಾಗಿ ಜಿಎಸ್ ರಾಮಚಂದ್ ಅವರ ಲೇಖನವನ್ನು ನೋಡಿ. )
ಉಮ್ರಿಗರ್ ಅವರ ಒಟ್ಟು ೩೬೩೧ ಟೆಸ್ಟ್ ರನ್‌ಗಳು ಮತ್ತು ೧೨ ಟೆಸ್ಟ್ ಶತಕಗಳು ಎಪ್ಪತ್ತರ ದಶಕದ ಅಂತ್ಯದಲ್ಲಿ ಸುನಿಲ್ ಗವಾಸ್ಕರ್ ಅವರಿಂದ ಉತ್ತಮಗೊಳ್ಳುವವರೆಗೆ ಭಾರತದ ಅತ್ಯುತ್ತಮವಾಗಿತ್ತು. ಅವರು ೧೯೫೪೦೫೧- ೧೯೬೦-೬೧ಮತ್ತು ೧೯೬೨-೬೩ರಲ್ಲಿ ರಣಜಿ ಟ್ರೋಫಿಯಲ್ಲಿ ವಿಜಯಶಾಲಿ ಬಾಂಬೆ ತಂಡಗಳನ್ನು ಮುನ್ನಡೆಸಿದರು. 59 ರಣಜಿ ಪಂದ್ಯಗಳಲ್ಲಿ, ಬಾಂಬೆ ಮತ್ತು ಗುಜರಾತ್‌ಗಾಗಿ, ಅವರು ೭೦.೭೨ ಮತ್ತು ೧೪೦ ವಿಕೆಟ್‌ಗಳ ಸರಾಸರಿಯಲ್ಲಿ ಹದಿನೈದು ಶತಕಗಳೊಂದಿಗೆ ೪೧೦೨ ರನ್ ಗಳಿಸಿದರು. ಅವರ ಅತ್ಯಧಿಕ ರಣಜಿ ಸ್ಕೋರ್ ೨೪೫ಸೌರಾಷ್ಟ್ರ ವಿರುದ್ಧ ೧೯೫೭-೫೮ ರಲ್ಲಿ ಮಾಡಲಾಯಿತು. ಅವರು ಭಾರತೀಯ ದೇಶೀಯ ಋತುವಿನಲ್ಲಿ ಎರಡು ಬಾರಿ ೧೦೦೦ರನ್ ಗಳಿಸಿದರು. ಅವರು ಲಂಕಾಷೈರ್ ಲೀಗ್‌ನಲ್ಲಿ ಚರ್ಚ್‌ಗಾಗಿ ಕೆಲವು ವರ್ಷಗಳನ್ನು ಕಳೆದರು.
ನಂತರದ ಜೀವನ
ಉಮ್ರಿಗರ್ ಅವರು 1೧೯೭೦ ರ ದಶಕದ ಉತ್ತರಾರ್ಧದಲ್ಲಿ ನ್ಯೂಜಿಲೆಂಡ್, ವೆಸ್ಟ್ ಇಂಡೀಸ್ ಮತ್ತು ಆಸ್ಟ್ರೇಲಿಯಾಕ್ಕೆ ಭಾರತೀಯ ಪ್ರವಾಸಿ ತಂಡಗಳ ವ್ಯವಸ್ಥಾಪಕರಾಗಿದ್ದರು. ಅವರು ೧೯೭೮ ಮತ್ತು ೧೯೮೨ರ ನಡುವೆ ರಾಷ್ಟ್ರೀಯ ಆಯ್ಕೆ ಸಮಿತಿಯ ಅಧ್ಯಕ್ಷರಾಗಿದ್ದರು, BCCI ಯ ಕಾರ್ಯನಿರ್ವಾಹಕ ಕಾರ್ಯದರ್ಶಿ ಮತ್ತು ಮುಂಬೈ ಕ್ರಿಕೆಟ್ ಸಂಸ್ಥೆಯ ಕಾರ್ಯದರ್ಶಿಯಾಗಿದ್ದರು. ಅವರು ಕ್ರಿಕೆಟ್ ತರಬೇತಿಯ ಕುರಿತು ಪುಸ್ತಕವನ್ನು ಬರೆದರು ಮತ್ತು ಸ್ವಲ್ಪ ಸಮಯದವರೆಗೆ ಅವರು ವಾಂಖೆಡೆ ಸ್ಟೇಡಿಯಂನಲ್ಲಿ ಪಿಚ್‌ನ ಕ್ಯುರೇಟರ್ ಆಗಿದ್ದರು. ಆಟಕ್ಕೆ ನೀಡಿದ ಕೊಡುಗೆಗಳಿಗಾಗಿ ಅವರಿಗೆ ೧೯೯೮ ರಲ್ಲಿ ಪದ್ಮಶ್ರೀ ಮತ್ತು ೧೯೯೮-೯೯ ರಲ್ಲಿ ಸಿಕೆ ನಾಯುಡು ಟ್ರೋಫಿ ನೀಡಲಾಯಿತು. ರಾಷ್ಟ್ರೀಯ ಅಂಡರ್-೧೫ ಚಾಂಪಿಯನ್‌ಶಿಪ್ ಅನ್ನು ಪಾಲಿ ಉಮ್ರಿಗರ್ ಟ್ರೋಫಿಗಾಗಿ ಸ್ಪರ್ಧಿಸಲಾಗಿದೆ.
ಉಮ್ರಿಗರ್ ಅವರು ದುಗ್ಧರಸ ಕ್ಯಾನ್ಸರ್ನಿಂದ ಬಳಲುತ್ತಿದ್ದರು ಮತ್ತು ೨೦೦೬ ರ ಮಧ್ಯದಲ್ಲಿ ಕಿಮೊಥೆರಪಿಗೆ ಒಳಗಾಗಿದ್ದರು. ಅವರು ಅನಾರೋಗ್ಯದಿಂದ ಮುಂಬೈನಲ್ಲಿ ೭ ನವೆಂಬರ್ ೨೦೦೬ ನಿಧನರಾದರು.
ಅವರು ೧೯೫೧ ರಲ್ಲಿ ತಮ್ಮ ದಿನು ಅವರನ್ನು ವಿವಾಹವಾದರು. ಅವರು ಪತ್ನಿ, ಇಬ್ಬರು ಪುತ್ರರು ಹಾಗೂ ಓರ್ವ ಪುತ್ರಿಯನ್ನು ಅಗಲಿದ್ದಾರೆ.
ಉಲ್ಲೇಖಗಳು
ವರ್ಗ:೨೦೦೬ ನಿಧನ ವರ್ಗ:೧೯೨೬ ಜನನ ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಬಂಗಾರದ ಕುಸುಮ ಜಲಪಾತ
ಉತ್ತರಕನ್ನಡ ಜಿಲ್ಲೆಯ ಪಶ್ಚಿಮಘಟ್ಟದ ಶಿಖರ ಶ್ರೇಣಿಗಳು ಹಲವು ಜಲಪಾತಗಳಿಂದ ಕೂಡಿದೆ. ಕೆಲವು ದೊಡ್ಡ ಜಲಪಾತಗಳಾಗಿದ್ದರೆ ಇನ್ನು ಕೆಲವು ಚಿಕ್ಕ ಜಲಪಾತಗಳಾಗಿವೆ. ಬಹು ಜನರಿಗೆ ಪರಿಚಿತವಿರುವ ಜಲಪಾತಗಳಿಗೆ ಪ್ರವಾಸಿಗರು ನಿತ್ಯವೂ ಭೇಟಿ ನೀಡಿ ಜಲಪಾತದ ದೃಶ್ಯ ಸವಿಯುತ್ತಾರೆ. ಹೆದ್ದಾರಿ ಮತ್ತು ಸಂಪರ್ಕ ರಸ್ತೆಯಿಂದ ದೂರದಲ್ಲಿರುವ ಅದೆಷ್ಟೋ ಜಲಪಾತಗಳು ಇಂದಿಗೂ ಪ್ರವಾಸಿಗರಿಗೆ ಪರಿಚಯವಿಲ್ಲದೆ ಉಳಿದಿವೆ. ಇಂತಹ ಅಪರೂಪದ ಜಲಪಾತಗಳಲ್ಲಿ ಗೇರುಸೊಪ್ಪ ಸಮೀಪದ ಬಂಗಾರದ ಕುಸುಮ ಜಲಪಾತ ಅತ್ಯಂತ ರಮಣೀಯ ಜಲಪಾತವಾಗಿದೆ.
ಹೊನ್ನಾವರದಿಂದ ಬೆಂಗಳೂರಿಗೆ ಸಾಗುವ ರಾಷ್ಟ್ರೀಯ ಹೆದ್ದಾರಿ ೨೦೬ ರಲ್ಲಿ ಹೊನ್ನಾವರ ತಾಲೂಕು ಕೇಂದ್ರದಿಂದ ಸುಮಾರು ೩೨ ಕಿ.ಮೀ.ದೂರದಲ್ಲಿ ಈ ಜಲಪಾತವಿದೆ. ಗೇರುಸೊಪ್ಪೆಯಿಂದ ಸುಮಾರು ೨ ಕಿ.ಮೀ.ದೂರದಲ್ಲಿ ಮಾಸ್ತಿಕಾಂಬಾ ದೇವಾಲಯದ ಬಳಿ ಈ ಜಲಪಾತ ತಲುಪಲು ಕಾಲು ದಾರಿಯಿದೆ. ರಾಷ್ಟ್ರೀಯ ಹೆದ್ದಾರಿಯಲ್ಲಿ ಹನೇಹಳ್ಳ ಸೇತುವೆಯ ಪಕ್ಕದಿಂದ ಸುಮಾರು ೧ ಕೀ.ಮೀ ದೂರದವರೆಗೆ ಕಾಲು ನಡಿಗೆಯ ಮೂಲಕ ಸಾಗಿದರೆ ಈ ಜಲಪಾತ ತಲುಪಬಹುದು.
ಶರಾವತಿ ವಿದ್ಯುತ್ ಯೋಜನೆಯ ಕೊನೆಯ ಹಂತವಾದ ಶರಾವತಿ ಟೇಲರೇಸ್ ಡ್ಯಾಮ ನಿರ್ಮಿಸುವಾಗ ಮಣ್ಣು ಮತ್ತು ಕಚ್ಚಾ ಜೆಲ್ಲಿ ಕಲ್ಲು ಸಾಗಿಸಲು ಈ ಜಲಪಾತದ ಮಡಿಲವರೆಗೆ ತಾತ್ಕಾಲಿಕ ರಸ್ತೆ ನಿರ್ಮಿಸಲಾಗಿತ್ತು. ಈಗ ಈ ರಸ್ತೆ ಸಂಪೂರ್ಣ ಶಿಥಿಲವಾಗಿ ಪಳೆಯುಳಿಕೆ ಮಾತ್ರ ಗೋಚರಿಸುವಂತಿದೆ. ೨೦೦೮ ರಲ್ಲಿ ಗೇರುಸೊಪ್ಪೆಯ ಬಂಗಾರಮಕ್ಕಿಯ ಶ್ರೀವೀರಾಂಜನೇಯ ದೇಗುಲದ ಧರ್ಮದರ್ಶಿ ಶ್ರೀಮಾರುತಿ ಗುರೂಜಿ ಈ ಜಲಪಾತಕ್ಕೆ ಭೇಟಿ ನೀಡಿದಾಗ ಈ ಜಲಪಾತಕ್ಕೆ ಬಂಗಾರದ ಕುಸುಮ ಎಂದು ನಾಮಕರಣ ಮಾಡಲಾಯಿತು. ಅಲ್ಲಿಯವರೆಗೂ ಇದಕ್ಕೆ ಚಿಕ್ಕ ಜಲಪಾತ ಎಂದು ಕರೆಯುವ ವಾಡಿಕೆ ಇತ್ತು. ಸಿದ್ದಾಪುರದ ಒಳ ಭಾಗದ ಲಂಬಾಪುರ ಮತ್ತು ಇಟಗಿಯಿಂದ ಹರಿದು ಬರುವ ಹೊಳೆ ಇಲ್ಲಿ ಜಲಪಾತವಾಗಿ ಧುಮಕಿ ಉಕ್ಕುತ್ತದೆ. ಪಶ್ಚಿಮಘಟ್ಟದ ದಟ್ಟಾರಣ್ಯದಲ್ಲಿ ಧುಮುಕುವ ಈ ಹೊಳೆ ಮಧ್ಯೆ ತಡೆದು ಬಂದು ಎರಡು ಹಂತಗಳಲ್ಲಿ ಇಲ್ಲಿ ಜಲಪಾತವಾಗಿದೆ. ಈ ಜಲಪಾತಕ್ಕೆ ಕೆಪ್ಪ ಜೋಗ ಎಂಬ ಹೆಸರು ಹಿಂದಿನಿಂದ ರೂಢಿಯಿದೆ. ಬೆಂಗಳೂರಿಗೆ ತಲುಪುವ ಹೆದ್ದಾರಿಯಲ್ಲಿ ಬಹು ದೂರದಿಂದ ಈ ಜಲಪಾತ ಸುಂದರವಾಗಿ ಗೋಚರಿಸುತ್ತದೆ. ಕೊನೆಯ ಹಂತದಲ್ಲಿ ಧುಮುಕುವ ಭಾಗವೇ ಈ ಬಂಗಾರದ ಕುಸುಮ ಜಲಪಾತ.
ವರ್ಗ:ಜಲಪಾತಗಳು
ಶೋಭಾ ರಾಜಾ
link=//upload.wikimedia.org/wikipedia/commons/thumb/3/39/Shoba_Raja.jpg/220px-Shoba_Raja.jpg|thumb| ಶೋಭಾ ರಾಜಾ ಶೋಭಾ ರಾಜಾ ಅವರು ವಿಶೇಷವಾಗಿ ಅಂಗವೈಕಲ್ಯ ಮತ್ತು ಮಾನಸಿಕ ಆರೋಗ್ಯ ಕ್ಷೇತ್ರದಲ್ಲಿ ದುರ್ಬಲ ಗುಂಪುಗಳ ಬೆಳವಣಿಗೆಯ ಸಮಸ್ಯೆಗಳ ಬಗ್ಗೆ ಹೆಚ್ಚು ವಿಶೇಷವಾದ ಜ್ಞಾನ ಮತ್ತು ಅನುಭವವನ್ನು ಹೊಂದಿದ್ದಾರೆ.
ಜೀವನಚರಿತ್ರೆ
ಅವರು ಬಾಂಬೆ ವಿಶ್ವವಿದ್ಯಾನಿಲಯದಿಂದ ಮನೋವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು ಮತ್ತು ನಂತರ ಮುಂಬೈನ ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಸೋಶಿಯಲ್ ಸೈನ್ಸಸ್‌ನಿಂದ ವೈದ್ಯಕೀಯ ಮತ್ತು ಮನೋವೈದ್ಯಕೀಯ ಸಮಾಜ ಕಾರ್ಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಅವರು ಹಲವಾರು ವರ್ಷಗಳ ಕಾಲ ಮುಂಬೈನ ವಿವಿಧ ಸಂಸ್ಥೆಗಳಿಗೆ ವೈದ್ಯಕೀಯ ಸಾಮಾಜಿಕ ಕಾರ್ಯಕರ್ತೆಯಾಗಿ ಕೆಲಸ ಮಾಡಿದರು, ಇದರಲ್ಲಿ "ಆಶಾ ಸದನ್", ನಿರ್ಗತಿಕ ಮಹಿಳೆಯರು ಮತ್ತು ಮಕ್ಕಳ ಮನೆ ಮತ್ತು ದತ್ತು ಕೇಂದ್ರ, ದಿ ಸ್ಪಾಸ್ಟಿಕ್ಸ್ ಸೊಸೈಟಿ ಆಫ್ ಇಂಡಿಯಾ ಅಲ್ಲಿ ಅವರು ಹಲವಾರು ಸಂಶೋಧನೆ ಮತ್ತು ಸಲಹೆಗಾರ ಪಾತ್ರಗಳನ್ನು ಪೂರೈಸಿದರು. ಹಾಗೆಯೇ ವಿಕಲಾಂಗ ಜನರೊಂದಿಗೆ ಕೆಲಸ ಮಾಡುವ ಹಲವಾರು ಇತರ ಸಂಸ್ಥೆಗಳು.
೧೯೯೯ ರಲ್ಲಿ, ರಾಜಾ ಆಕ್ಷನ್ ಏಡ್ (ಇಂಡಿಯಾ) ನೊಂದಿಗೆ ನೀತಿ ವಿಶ್ಲೇಷಕರಾಗಿ ತನ್ನ ಕೆಲಸವನ್ನು ಪ್ರಾರಂಭಿಸಿದರು, ಇದು ವಿಕೇಂದ್ರೀಕೃತ ಆಡಳಿತ ಮತ್ತು ಪ್ರಾಥಮಿಕ ಶಿಕ್ಷಣದ ಮೇಲೆ ನಿರ್ದಿಷ್ಟ ಗಮನವನ್ನು ಒಳಗೊಂಡಿದೆ. ರಾಜಾ ನಂತರ ಘಾನಾ, ಉಗಾಂಡಾ, ಕೀನ್ಯಾ, ತಾಂಜಾನಿಯಾ, ಭಾರತ, ಶ್ರೀಲಂಕಾ, ನೇಪಾಳ, ಲಾವೊ ಪಿ ಡಿ ಅರ್ ಮತ್ತು ವಿಯೆಟ್ನಾಂನಲ್ಲಿ ಮಾನಸಿಕ ಅಸ್ವಸ್ಥತೆ ಹೊಂದಿರುವ ಜನರು ಮತ್ತು ಅವರ ಆರೈಕೆದಾರರೊಂದಿಗೆ ಕೆಲಸ ಮಾಡುವ ಮೂಲಭೂತ ಕರ್ತವ್ಯಗಳಿಗೆ ಸೇರಿದರು. ಇಲ್ಲಿ ಅವರು ಹಲವಾರು ಸಂಶೋಧನಾ ಪಾತ್ರಗಳನ್ನು ವಹಿಸಿಕೊಂಡರು, ಸಂಶೋಧನಾ ನೀತಿ ವಿಶ್ಲೇಷಕರಾಗಿ ಪ್ರಾರಂಭಿಸಿ, ನಂತರ ಅಂತರರಾಷ್ಟ್ರೀಯ ನೀತಿ ಮತ್ತು ಸಂಶೋಧನೆಗಾಗಿ ಕಾರ್ಯಕ್ರಮ ನಿರ್ವಾಹಕರಾದರು. ಅವರು ಪ್ರಸ್ತುತ ಬೇಸಿಕ್‌ನೀಡ್ಸ್‌ಗಾಗಿ ನೀತಿ ಮತ್ತು ಅಭ್ಯಾಸದ ನಿರ್ದೇಶಕರಾಗಿದ್ದಾರೆ, ಇದು ಸಂಸ್ಥೆಯು ಕಾರ್ಯನಿರ್ವಹಿಸುವ ದೇಶಗಳ ಎಲ್ಲಾ ಕ್ಷೇತ್ರ ಕಾರ್ಯಕ್ರಮಗಳ ಒಟ್ಟಾರೆ ಮೇಲ್ವಿಚಾರಣೆ, ಮೌಲ್ಯಮಾಪನ, ಪ್ರಭಾವದ ಮೌಲ್ಯಮಾಪನ ಮತ್ತು ಗುಣಮಟ್ಟದ ಭರವಸೆಯನ್ನು ಒಳಗೊಂಡಿರುತ್ತದೆ.
ರಾಜಾ ಕೆನಡಾದ ಒಂಟಾರಿಯೊದಲ್ಲಿನ ಕಿಂಗ್‌ಸ್ಟನ್ ವಿಶ್ವವಿದ್ಯಾಲಯದೊಂದಿಗೆ ಸಹಯೋಗದ ಸಂಶೋಧನಾ ಯೋಜನೆಗಳಲ್ಲಿ ಕೆಲಸ ಮಾಡಿದ್ದಾರೆ ಮತ್ತು ಪ್ರಸ್ತುತ ಯುಕೆಯ ಲಂಡನ್ ಸ್ಕೂಲ್ ಆಫ್ ಎಕನಾಮಿಕ್ಸ್‌ನೊಂದಿಗೆ ಬೇಸಿಕ್‌ನೀಡ್ಸ್ ಸಹಯೋಗವನ್ನು ನಿರ್ವಹಿಸುತ್ತಿದ್ದಾರೆ; ಕೇಪ್ ಟೌನ್ ವಿಶ್ವವಿದ್ಯಾಲಯ, ದಕ್ಷಿಣ ಆಫ್ರಿಕಾ; ಮೆಲ್ಬೋರ್ನ್ ವಿಶ್ವವಿದ್ಯಾಲಯ, ಆಸ್ಟ್ರೇಲಿಯಾ; ಕ್ವೀನ್ಸ್‌ಲ್ಯಾಂಡ್ ಯೂನಿವರ್ಸಿಟಿ ಆಫ್ ಟೆಕ್ನಾಲಜಿ, ಆಸ್ಟ್ರೇಲಿಯಾ; ಮತ್ತು ಮಿಲೇನಿಯಮ್ ವಿಲೇಜ್ ಪ್ರಾಜೆಕ್ಟ್ ಆಫ್ ದಿ ಯುಎನ್‌ನ ಮಿಲೇನಿಯಮ್ ಡೆವಲಪ್‌ಮೆಂಟ್ ಗೋಲ್ಸ್. ಅವರು ಅಂಗವೈಕಲ್ಯ ಮತ್ತು ಮಾನಸಿಕ ಆರೋಗ್ಯದ ಕುರಿತು ಅನೇಕ ಸಂಶೋಧನಾ ಪ್ರಬಂಧಗಳು ಮತ್ತು ಲೇಖನಗಳನ್ನು ಪ್ರಕಟಿಸಿದ್ದಾರೆ, ಜೊತೆಗೆ ಬೇಸಿಕ್‌ನೀಡ್ಸ್‌ನ ಅಂತರರಾಷ್ಟ್ರೀಯ ಸಂಶೋಧನಾ ಕಾರ್ಯಕ್ರಮ ಮತ್ತು ಜ್ಞಾನ ಕಾರ್ಯಕ್ರಮವನ್ನು ನಿರ್ವಹಿಸುತ್ತಿದ್ದಾರೆ.
ಇತರ ಸಾಧನೆಗಳ ಪೈಕಿ, ರಾಜಾ ಅವರು ಲಂಡನ್ ಸ್ಕೂಲ್ ಆಫ್ ಎಕನಾಮಿಕ್ಸ್‌ನಲ್ಲಿ ಗೌರವಾನ್ವಿತ ಸಂದರ್ಶಕ ಸಹವರ್ತಿಯಾಗಿದ್ದಾರೆ, ಅವರು ಜಾಗತಿಕ ಮಾನಸಿಕ ಆರೋಗ್ಯದ ಆಂದೋಲನದ ಸಲಹಾ ಗುಂಪಿನ ಸದಸ್ಯರಾಗಿದ್ದಾರೆ, ವ್ಯಕ್ತಿಗಳು ಮತ್ತು ಸಂಸ್ಥೆಗಳ ಜಾಗತಿಕ ನೆಟ್ವರ್ಕ್ ಮಾನಸಿಕ ಅಸ್ವಸ್ಥತೆಗಳೊಂದಿಗೆ ವಾಸಿಸುವ ಜನರಿಗೆ ಪುರಾವೆ ಆಧಾರಿತ ಸೇವೆಗಳನ್ನು ಹೆಚ್ಚಿಸುವುದು, ಹಾಗೆಯೇ ಸೇವಾ ಬಳಕೆದಾರರು ಮತ್ತು ಆರೈಕೆದಾರರೊಂದಿಗೆ ಕೆಲಸ ಮಾಡುವಲ್ಲಿ ಉತ್ತಮ ಅಭ್ಯಾಸಗಳನ್ನು ಅಭಿವೃದ್ಧಿಪಡಿಸಲು ವರ್ಲ್ಡ್ ಸೈಕಿಯಾಟ್ರಿಕ್ ಅಸೋಸಿಯೇಶನ್‌ನ ಕಾರ್ಯಪಡೆಯ ಸಲಹೆಗಾರ. ಗ್ಲೋಬಲ್ ಮೆಂಟಲ್ ಹೆಲ್ತ್‌ನಲ್ಲಿನ ಗ್ರ್ಯಾಂಡ್ ಚಾಲೆಂಜಸ್‌ನ ವೈಜ್ಞಾನಿಕ ಸಮಿತಿಯ ಸದಸ್ಯರಾಗಿ ರಾಜಾ ಸಮಯವನ್ನು ಕಳೆದರು, ಇದು ನರಮಾನಸಿಕ ಅಸ್ವಸ್ಥತೆಗಳನ್ನು ಜಾಗತಿಕ ಗಮನ ಮತ್ತು ವೈಜ್ಞಾನಿಕ ವಿಚಾರಣೆಯ ಮುಂಚೂಣಿಗೆ ತರುವ ಗುರಿಯನ್ನು ಹೊಂದಿದೆ, ಮತ್ತು ಜನೋದಯ ಮೈಕ್ರೋಫೈನಾನ್ಸ್ ಪಬ್ಲಿಕ್ ಟ್ರಸ್ಟ್‌ನ ಪ್ರವರ್ತಕ ಮತ್ತು ಸಲಹೆಗಾರರಾಗಿ, ಮಹಿಳೆಯರ ಸ್ವ-ಸಹಾಯ ಗುಂಪುಗಳೊಂದಿಗೆ ಕೆಲಸ ಮಾಡುವ ಭಾರತದಲ್ಲಿ ಬ್ಯಾಂಕಿಂಗ್ ಅಲ್ಲದ ಹಣಕಾಸು ಕಂಪನಿಯು ಅವರಿಗೆ ಸಾಲ, ವ್ಯಾಪಾರ ತರಬೇತಿ ಮತ್ತು ಸಾಮಾಜಿಕ-ಆರ್ಥಿಕ ಬೆಳವಣಿಗೆಗೆ ನಿರಂತರ ಬೆಂಬಲವನ್ನು ಒದಗಿಸುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಗ್ರಾಮ ದೇವತೆಗಳು
ಕನ್ನಡದ ದಲಿತ ಕವಿ ಸಿದ್ಧಲಿಂಗಯ್ಯನವರ ಪಿಹೆಚ್.ಡಿ. ಪ್ರಬಂಧ ಕೃತಿ ಗ್ರಾಮ ದೇವತೆಗಳು. ವರ್ಗ:ದಲಿತ ಮತ್ತು ಬಂಡಾಯ
ವೈದ್ಯಕೀಯ ಪ್ರತಿಲೇಖನಕ್ರಿಯೆ
MT ಎಂದೂ ಕರೆಯಲ್ಪಡುವ ವೈದ್ಯಕೀಯ ಪ್ರತಿಲೇಖನಕ್ರಿಯೆ  ಆರೋಗ್ಯಕ್ಕೆ ಸಂಬಂಧಿತವಾದ ಒಂದು ವೃತ್ತಿಯಾಗಿದ್ದು ಈ ವೃತ್ತಿಯಲ್ಲಿ ಪ್ರತಿಲೇಖನದ ಪ್ರಕ್ರಿಯೆ (ಒಂದು ಪುಸ್ತಕದಲ್ಲಿನದನ್ನು ಇನ್ನೊಂದಕ್ಕೆ ನಕಲು ಮಾಡುವಿಕೆ), ಅಥವಾ ವೈದ್ಯರು ಮತ್ತು/ಅಥವಾ ಇತರ ಆರೋಗ್ಯ ಸಂಬಂಧಿತ ವೃತ್ತಿನಿರತರು ಧ್ವನಿಮುದ್ರಿಕೆಯಲ್ಲಿ ಉಕ್ತಲೇಖನದ ಮೂಲಕ ನೀಡಿದ ಮಾಹಿತಿಗಳನ್ನು ಬರಹದ ರೂಪಕ್ಕೆ ಇಳಿಸುವುದು.
ಇತಿಹಾಸ
ಪ್ರತಿಲೇಖನಕ್ರಿಯೆಯ ಉಗಮ 1960ರ ದಶಕದಲ್ಲಿ ಆಯಿತು. ಈ ವಿಧವನ್ನು ಉತ್ಪಾದನೆಗೆ ಸಹಾಯಕವಾಗುವ ರೀತಿಯಲ್ಲಿ ಯೋಜಿಸಲಾಗಿತ್ತು. 1975ರಲ್ಲಿ, ಈ ಕ್ರಮದಲ್ಲಿ ತಯಾರಾದ ಮೊದಲ ಪ್ರತಿಲೇಖನ ವ್ಯವಸ್ಥೆಯನ್ನು  ಮ್ಯಾನುಫ್ಯಾಕ್ಚರಿಂಗ್ ರಿಸೋರ್ಸ್ ಪ್ಲ್ಯಾನಿಂಗ್ (ಉತ್ಪಾದನಾ ಸಾಧನೋಪಾಯ ಯೋಜನೆ)ಅಥವಾ ಹ್ರಸ್ವರೂಪವಾಗಿ MRP ಎಂದು ಕರೆಯಲಾಯಿತು. ಇದರ ನಂತರ ಈ ವ್ಯವಸ್ಥೆಯನ್ನು ಉತ್ತಮಗೊಳಿಸಿದ MRP2 ಅನುಷ್ಠಾನಕ್ಕೆ ಬಂದಿತು. ಆದರೆ ಅವಾವುವೂ ವೈದ್ಯಕೀಯ ಪ್ರತಿಲೇಖನಕ್ರಿಯೆಯು ನೀಡಿದಂತಹ ಉಪಯೋಗಗಳನ್ನು ನೀಡಲು ಸಮರ್ಪಕವಾಗಲಿಲ್ಲ.
ಅದರೆ ಪ್ರತಿಲೇಕನದ ಸಾಮಗ್ರಿಗಳು ಬದಲಾಗುತ್ತಾ ಬಂದಿದ್ದು ಮೊದಲು ಬೆರಳಚ್ಚುಯಂತ್ರ (ಟೈಪ್ ಟೈಟರ್)ಗಳು ಬಂದು ನಂತರ ಎಲೆಕ್ಟ್ರಾನಿಕ್ ಟೈಪ್ ರೈಟರ್ ಗಳು, ನರ್ಡ್ ಪ್ರೋಸೆಸರ್ ಗಳು, ಕಂಟ್ಯೂಟರ್, ಪ್ಲಾಸ್ಟಿಕ್ ಡಿಸ್ಕ್ ಗಳು, ಮ್ಯಾಗ್ನೆಟಿಕ್ ಬೆಲ್ಟ್ ಗಳು, ಕ್ಯಾಸೆಟ್ ಗಳು, ಕೊನೆಯೇಯಿಲ್ಲದ ಲೂಪ್ ಗಳ ಹಾದಿ ಸವೆದು ಈಗ ಡಿಜಿಟಲ್ ರೆಕಾರ್ಡಿಂಗ್ ಗಳವರೆಗೂ ಪ್ರತಿಲೇಖನದ ಹಾದಿ ಹರಿದುಬಂದಿದೆ. ಈಗ ಸ್ಪೀಚ್ ರೆಕಗ್ನಿಷನ್ (SR)(ಮಾತು ಗುರುತಿಸುವ), ಕಂಟಿನ್ಯುಯಸ್ ಸ್ಪೀಚ್ ರೆಕಗ್ನಿಷನ್ (CSR)(ನಿರಂತರ ಮಾತು ಗುರುತಿಸುವ)ಎಂದೂ ಕರೆಯಲ್ಪಡುವ ಉಪಕರಣಗಳೇ ಹೆಚ್ಚು ಬಳಕೆಯಲ್ಲಿದ್ದು,ವೈದ್ಯಕೀಯ ಪ್ರತಿಲೇಖನಕಾರರು ಅಥವಾ "ಸಂಪಾದಕರು" ಅದಕ್ಕೆ ಪೂರಕವಾದ ಸಂಪಾದನ ಕಾರ್ಯವನ್ನು ನೀಡುತ್ತಿದ್ದರೂ, ಕೆಲವೆಡೆ ಮಾತ್ರ MT ಯ ಸ್ಥಳವನ್ನು SR ಸಂಪೂರ್ಣವಾಗಿ ಆಕ್ರಮಿಸಿಕೊಂಡುಬಿಟ್ಟಿದೆ.ಸ್ವಾಭಾವಿಕ-ಭಾಷಾ ಪರಿಷ್ಕರಣವು "ಸ್ವಯಂ" ಪ್ರತಿಲೇಖನವನ್ನು ಇನ್ನೂ ಒಂದು ಹೆಜ್ಜೆ ಮುಂದೆ ತೆಗೆದುಕೊಂಡುಹೋಗಿ ಮಾತಿನ ಗುರುತಿಸುವಿಕೆಯಲ್ಲಿಯೂ ದೊರೆಯದಿರಬಹುದಾದ ತರ್ಜುಮೆಯ ಪ್ರಕ್ರಿಯೆಗೆ ಪೂರಕವಾದ ಅಂಶಗಳನ್ನು ನೀಡುತ್ತದೆ.(ಇದು MT ಯಲ್ಲೂ ಲಭ್ಯವಹುದು).
ಹಿಂದಿನ ದಿನಗಳಲ್ಲಿ ಈ ವೈದ್ಯಕೀಯ ವರದಿಗಳು ಬಹಳ ಸಂಕ್ಷಿಪ್ತವಾಗಿ ಬರೆದ ಕೈಬರಹದ ಚೀಟಿಗಳಾಗಿದ್ದು, ರೋಗಿಯ ಕಡತದಲ್ಲಿ, ಪ್ರಮುಖ ವೈದ್ಯನು ಅದನ್ನು ಅರ್ಥೈಸಿಕೊಂಡು ಚಿಕಿತ್ಸೆ ನೀಡಲು ಅನುವಾಗುವಂತಿರುತ್ತಿದ್ದವು. ಕಡೆಗೆ ಈ ಕೈಬರಹದ ಗಜಿಬಿಜಿಯ ಚೀಟಿಗಳನ್ನೂ, ಟೈಪ್ ಮಾಡಲ್ಪಟ್ಟ ವರದಿಗಳನ್ನೂ ಒಂದು 'ರೋಗಿಯ ಕಡತ'ದಲ್ಲಿ ಅಡಕವಾಗಿಸಿ, ಆ ಕಡತಗಳನ್ನು ಇತರ ಸಾವಿರಾರು ರೋಗಿಗಳ ಕಡತಗಳೊಂದಿಗೆ, ವೈದ್ಯಕೀಯ ಇಲಾಖೆಯಲ್ಲಿ ಗೋಡೆಯಲ್ಲಿ ಅದಕ್ಕೆಂದೇ ಒಟ್ಟುಗೂಡಿಸಿಟ್ಟ ಕಡತ-ಕಪಾಟುಗಳಲ್ಲಿ ಪೇರಿಸಿಡುತ್ತಿದ್ದರು. ಯಾವುದೇ ರೋಗಿಯ ಕಡತಗಳನ್ನು ಪುನಃಪರಿಶೀಲಿದಬೇಕಾದ ಪ್ರಸಂಗ ಒದಗಿದಾಗ ಆ ಕಡತವನ್ನು ಕಪಾಟಿನಿಂದ ಹೊರತೆಗೆದು ಅದನ್ನು ಕೋರಿದಂತಹ ವೈದ್ಯರಿಗೆ ತಲುಪಿಸಲಾಗುತ್ತಿತ್ತು. ಈ ಕೈಯಾರೆ ಮಾಡಬೇಕಾದ ಕೆಲಸಗಳ ವೇಗವನ್ನು ಚುರುಕುಗೊಳಿಸಲು ಆ ವೈದ್ಯಕೀಯ ದಾಖಲೆಗಳನ್ನು ದ್ವಿಪ್ರತಿ ಮತ್ತು ತ್ರಿಪ್ರತಿಗಳಲ್ಲಿ ಕಾರ್ಬನ್ ನಕಲುಗಳಾಗಿ ಪರಿವರ್ತಿಸಿ ಶೇಖರಿಸಿಡಲಾಗುತ್ತಿತ್ತು.
ಇತ್ತೀಚಿನ ವರ್ಷಗಳಲ್ಲಿ ವೈದ್ಯಕೀಯ ದಾಖಲೆಗಳು ಬಹಳವೇ ಬದಲಾಗಿವೆ. ಈಗಲೂ ಹಲವಾರು ವೈದ್ಯರು ಮತ್ತು ಆಸ್ಪತ್ರೆಗಳು ಕಾಗದದ ದಾಖಲೆಗಳನ್ನೇ ಉಪಯೋಗಿಸುತ್ತಿದ್ದರೂ, ಎಲೆಕ್ಟ್ರಾನಿಕ್ ದಾಖಲಾತಿಯತ್ತ ಹೆಚ್ಚಿನ ಒಲವನ್ನು ತೋರಿಸಲಾಗುತ್ತಿದೆ. ಕಡತ-ಕಪಾಟುಗಳ ಸ್ಥಾನವನ್ನು ಹೆಚ್ಚಿನ ಸಾಮರ್ಥ್ಯವುಳ್ಳ ಸರ್ವರ್ ಗಳಿಗೆ ಜೋಡಿಸಲ್ಪಟ್ಟ ಡೆಸ್ಕ್ ಟಾಪ್ ಗಣಕಯಂತ್ರಗಳು ಾವರಿಸಿದ್ದು, ಡಿಜಿಟಲ್ ಪದ್ಧತಿಯಲ್ಲಿ ರೋಗಿಗಳ ದಾಖಲೆಗಳನ್ನು ಪರಿಷ್ಕರಿಸಿ ಸಂಗ್ರಹಿಸಿಡಲಾಗುತ್ತಿದೆ. ಈ ಡಿಜಿಟಲ್ ಪದ್ಧತಿಯಿಂದ ಯಾವುದೇ ಸ್ಥಳದಲ್ಲಿದ್ದರೂ, ಈ ದಾಖಲೆಗಳ ಪರಿಶೀಲನೆಗೆ ಅಧಿಕಾರವಿರುವ ವೈದ್ಯನು, ರೋಗಿಯ ಬಗ್ಗೆ ಇರುವ ಮಾಹಿತಿಯನ್ನು ಕುಳಿತಲ್ಲೇ ಕಂಪ್ಯೂಟರ್ ಮೂಲಕ ಪಡೆಯಲು ಅನುಕೂಲವಾಗುತ್ತದೆ. ಹೀಗೆ ಎಲೆಕ್ಟ್ರಾನಿಕ್ ಪದ್ಧತಿಯಲ್ಲಿ ಶೇಖರಿಸಿದ ಮಾಹಿತಿಗಳನ್ನು ಬೇಕೆನಿಸಿದಾಗ, ಬೇಕಾದಷ್ಟು ವಿಷಯಗಳನ್ನು ಪ್ರಿಂಟ್ ಮೂಲಕ ತೆಗೆದುಕೊಳ್ಳಲು ಅವಕಾಶವಾಗಿದೆ. ಹಲವಾರು MTಗಳು ಈ ದಿನಗಳಲ್ಲಿ ಎಲೆಕ್ಟ್ರಾನಿಕ್ ಸೂಚಿತ ಪರ್ಸಲನ್ ಕಂಪ್ಯೂಟರ್ ಗಳನ್ನು ಮತ್ತು ಅಂತರ್ಜಾಲ ವ್ಯವಸ್ಥೆಯನ್ನೂ ಬರಿದೇ ಜಾಲದಲ್ಲಿ ದೊರೆಯುವ ವಿಷಯಗಳಿಗಾಗಿಯಷ್ಟೇ ಅಲ್ಲದೆ ಔದ್ಯೋಗಿಕ ವೇದಿಕೆಯನ್ನಾಗಿಯೂ ಉಪಯೋಗಿಸಿಕೊಳ್ಳುತ್ತಿವೆ. ತಾಂತ್ರಿಕತೆಯು ಹರಹು ವಿಸ್ತಾರವಾಗಿದ್ದು, MT ಸೇವೆಗಳು ಮತ್ತ MT ಇಲಾಖೆಗಳು, ಪ್ರೋಗ್ರಾಮರ್ (ಮಾಹಿತಿಯನ್ನು ಪ್ರತಿಲೇಖಿಸುವವರು) ಮತ್ತು ಮಾಹಿತಿ ಕೇಂದ್ರದ ಸಿಬ್ಬಂದಿವರ್ಗದವರೊಡನೆ ಧ್ವನಿಯ ಮೂಲಕ ಮಾಹಿತಿ ಒದಗಿಸಿ ನಿರಾತಂಕವಾಗಿ, ನಿರಂತರವಾಗಿ ಅಂತರ್ಜಾಲದ ಕೊಂಡಿಗಳ ಮೂಲಕ ಮಾಹಿತಿಯನ್ನು ವರ್ಗಾಯಿಸುತ್ತಾರೆ. ಈ ದಿನಗಳಲ್ಲಿ ಹಲವಾರು ಆರೋಗ್ಯಕೇಂದ್ರಗಳು ಕೈಯಲ್ಲಿ ಒಯ್ಯಬಹುದಾದಂತಹ ಪರ್ಸನಲ್ ಕಂಪ್ಯೂಟರ್ ಅಥವಾ ವೈಯುಕ್ತಿಕ ಮಾಹಿತಿ ಸಹಾಯಕ (ಪರ್ಸನಲ್ ಡಾಟಾ ಅಸಿಸ್ಟೆಂಟ್) (PDAಗಳು)ಗಳ ುಪಯೋಗವನ್ನು ಹೇರಳವಾಗಿ ಪಡೆದು, ಅದರಲ್ಲಿ ಸಾಫ್ಟ್ ವೇರ್ ಆಳವಡಿಸಿ ಉಕ್ತಲೇಖನಗಳನ್ನು ಪಡೆಯುವಲ್ಲಿ ಯಶಸ್ವಿಯಾಗಿದ್ದಾರೆ.
ಸ್ಥೂಲ ಅವಲೋಕನ
ವೈದ್ಯಕೀಯ ಪ್ರತಿಲೇಖನ (MT)ದಲ್ಲಿ ಅವಶ್ಯಕವಾದ, ಅಂದಿನವರೆಗಿನ, ಗೌಪ್ಯವಾಗಿರಿಸಬೇಕಾದ ರೋಗಿಗೆ ಸಂಬಂಧಿತವಾದ ಮಾಹಿತಿಗಳನ್ನು ಬರಹದ ರೂಪಕ್ಕೆ ದಾಖಲಿಸಿಕೊಳ್ಳಲಾಗುತ್ತಿದೆ. ಈ ಬರಹಗಳ ಪ್ರಿಂಟ್ ತೆಗೆದುಕೊಂಡು ಅದನ್ನು ರೋಗಿಯ ಕಡತಗಳಲ್ಲಿ ದಾಖಲಿಸಬಹುದು ಅಥವಾ ಅದರ ಮೂಲರೂಪವಾದ ಎಲೆಕ್ಟ್ರಾನಿಕ್ ವಿಧದಲ್ಲೂ ದಾಖಲಿಸಿರಬಹುದು. ಈ ಪ್ರತಿಲೇಖನಗಳನ್ನು ಆಸ್ಪತ್ರೆಯವರೇ ನೇಮಿಸಿಕೊಂದ ಪ್ರತಿಲೇಖನಕಾರರೋ (MTಗಳು) ಅಥವಾ ಸ್ವಗೃಹದಿಂದಲೇ ಆಸ್ಪತ್ರೆಯ ಕೆಲಸಗಳನ್ನು ಒಪ್ಪಿಕೊಂಡು ಮಾಡಿಕೊಡುವ ಪ್ರತಿಲೇಖಕರೋ ಮಾಡಬಹುದು; ಆಸ್ಪತ್ರೆಗಳಿಂದ, ವೈದ್ಯಕೀಯ ಕ್ಷೇತ್ರಗಳಿಂದ, ಕ್ಲಿನಿಕ್ ಗಳಿಂದ, ವೈದ್ಯರ ತಂಡದಿಂದ ಅಥವಾ ಆರೋಗ್ಯಕೇಂದ್ರಗಳಿಂದ ಗುತ್ತಿಗೆ ಪಡೆದು ಕೆಲಸ ಮಾಡಿಕೊಡಲು ಒಪ್ಪಿರುವವರ ಬಳಿ ಉದ್ಯೋಗ ಮಾಡುವ ಪ್ರತಿಲೇಖನಕಾರರು ಆಫ್ ಲೈನ್ (ಏಕಕಾಲದಲ್ಲಿ ಅಂತರ್ಜಾಲದಲ್ಲಿ ಲಾಗ್ ಇನ್ ಆಗಿಲ್ಲದೆಯೇ) ಸಹ ಪ್ರತಿಲೇಖನ ಮಾಡಬಹುದು; ಹಾಗೂ ನೇರವಾಗಿ ಅರೋಗ್ಯಸೇವಾ ನಿರತರ (ವೈದ್ಯರ ಅಥವಾ ಅವರ ಸೇವಾದಳದ) ವೆಬ್ ಸೈಟ್ ನಲ್ಲೇ ಅಥವಾ ಗುತ್ತಿಗೆದಾರರಿಂದ ನಿಯಮಿಸಲ್ಪಟ್ಟವರಾಗಿ ಪ್ರತಿಲೇಖಕರು ಪ್ರತಿಲೇಖನ ಮಾಡಬಹುದು. ದೊಡ್ಡ ದೊಡ್ಡ ಆಸ್ಪತ್ರೆಗಳಲ್ಲಿ ರೋಗಿಗಳ ಸಂಖ್ಯೆ ಅಧಿಕವಾಗಿದ್ದು ಅವರ ಮಾಹಿತಿಗಳನ್ನು ಕಾಗದರೂಪದಲ್ಲಿಟ್ಟರೆ ಬಹಳವೇ ಸ್ಥಳ ಬೇಕಾಗುವುದರಿಂದ ಅಂತಹ ಆಸ್ಪತ್ರೆಗಳು ಆ ವಯದ್ಯಕೀಯ ಮಾಹಿತಿಗಳನ್ನು ಎಲೆಕ್ಟ್ರಾನಿಕ್ ರೂಪದಲ್ಲೇ ಸಂಗ್ರಹಿಸಲು ಬಯಸುತ್ತವೆ. ಹೀಗೆ ಎಲೆಕ್ಟ್ರಾನಿಕ್ ರೀತಿಯಲ್ಲಿ ಅವರ ಮಾಹಿತಿಸಂಚಯ (ಡಾಟಾಬೇಸ್)ದಲ್ಲಿ ಶೇಖರಿಸಲ್ಪಟ್ಟ ದಾಖಲೆಗಳನ್ನು ಯಾವ ಇಲಾಖೆಗೆ ಬೇಕೋ ಆ ಇಲಾಖೆಯು ಬೇಕಾದಾಗ ಹೊಂದಲು ಅವಕಾಶವಿದ್ದು, ರೋಗಿಗೆ ಅಂದಿನವರೆಗೂ ವೈದ್ಯಕೀಯವಾಗಿ ನೀಡಿದ ಸೇವೆಗಳು, ಅಂದಿನ ಅಥವಾ ಹಿಂದಿನ ಔಷಧಗಳ ಮಾಹಿತಿ, ರೋಗಿಗೆ ಇರಬಹುದಾದ ಅಲರ್ಜಿಗಳು, ಇವುಗಳು ತಕ್ಷಣ ದೊರೆಯುವಂತಾಗಿ, ರೋಗಿಯ ಚರಿತ್ರೆಯ ಆಧಾರದ ಮೇರೆಗೆ ಚಿಕಿತ್ಸೆ ನೀಡಲು ಪ್ರಪಂಚದ ಯಾವುದೋ ಮೂಲೆಯಲ್ಲಿರುವ ಆರೋಗ್ಯಕೇಂದ್ರಕ್ಕೂ ಸಹ ಅನುಕೂಲವಾಗುತ್ತದೆ.
ಒಂದು ನಿರ್ದಿಷ್ಟವಾದ ದಿನ, ನಿರ್ದಿಷ್ಟವಾದ ಆರೋಗ್ಯಕೇಂದ್ರದಲ್ಲಿ ರೋಗಿಯ ತಪಾಸಣೆಗೈದ ವೃತ್ತಿನಿರತ ವ್ಯದ್ಯನು ರೋಗಿಗೆ ನೀಡಿದ ಚಿಕಿತ್ಸೆಯ ಬಗ್ಗೆ ಮಾಹಿತಿಯನ್ನು ಪ್ರತಿಲೇಖನವಾಗಿ ಎಲೆಕ್ಟ್ರಾನಿಕ್ ಅಥವಾ ಹಾರ್ಡ್ ಕಾಪಿಯಾಗಿ ಶೇಖರಿಸಿಡುವುದು ಸರಿಯಷ್ಟೆ; ಹೀಗೆ ಪ್ರತಿಲೇಖನ ಕ್ರಿಯೆಯ ಮೂಲಕ ಪಡೆದ ಪತ್ರವನ್ನು ಪ್ರತಿಲೇಖನ, ಅಥವಾ ಸಾಮಾನ್ಯ ಬಳಕೆಯಲ್ಲಿ, "ವರದಿ" ಎಂದು ಕರೆಯುತ್ತಾರೆ. ಈ ವರದಿಯನ್ನು ಬಹಳಷ್ಟು ಜನ "ವೈದ್ಯಕೀಯ ದಾಖಲೆ" (ಮೆಡಿಕಲ್ ರೆಕಾರ್ಡ್) ಎಂದು ಕರೆಯುತ್ತಾರೆ. ಹೀಗೆ ದೊರೆತ ಪ್ರತಿ ಪ್ರತಿಲೇಖಿತ ವೈದ್ಯಕೀಯ ದಾಖಲೆ ಅಥವಾ ವರದಿಯನ್ನು ಅದಕ್ಕೇ ಸೀಮಿತವಾದ ಮಾಹಿತಿ ಮತ್ತು ಸೇವೆ ನೀಡಿದ ದಿನಾಂಕಗಳನ್ನು ನಮೂದಿಸಿ, ಅದಕ್ಕೂ ಮುಂಚೆ ಲಭ್ಯವಿದ್ದ ಆ ರೋಗಿಯ ದಾಖಲೆಗಳೊಡನೆ ಇದನ್ನೂ ಸೇರಿಸಿ, ಅಂತಹ ಮಿಳಿತವಾದ ಕಡತವನ್ನು ರೋಗಿಯ ವೈದ್ಯಕೀಯ ಇತಿಹಾಸ ಎಂದು ವಾಡಿಕೆಯಾಗಿ ಕರೆಯುತ್ತಾರೆ. ಈ ದಾಖಲಾತಿಯನ್ನೇ ಆಸ್ಪತ್ರೆಗಳಲ್ಲಿ ರೋಗಿಯ ಚಾರ್ಟ್ ಎಂಬ ಹೆಸರಿನಿಂದ ಕರೆಯುತ್ತಾರೆ.
ವೈದ್ಯಕೀಯ ಪ್ರತಿಲೇಖನ ಕ್ರಿಯೆಯಲ್ಲಿ ರೋಗಿಯ ಚಿಕಿತ್ಸೆಗಾಗಿ ಚಿಕಿತ್ಸಾವರ್ಗದವರು ಮಾತಿನಲ್ಲಿ ಹೇಳಿದುದನ್ನು ಸುಲಭವಾಗಿ ಅರಿಯಲಾಗುವ ರೀತಿಯ ಬರಹರೂಪಕ್ಕಿಳಿಸಲಾಗುವುದಲ್ಲದೆ ಹಾಗೆ ಬರೆದಂತಹುದು ಸಾಮಾನ್ಯವಾಗಿ ಟೈಪ್ ಮಾಡಲ್ಪಡುವುದಾಗಿದ್ದು, ಆ ಮಾಹಿತಿ ಇರಬೇಕಾದ ರೂಪರೇಷೆಗಳಿಗೆ ಒಳಪಟ್ಟದ್ದಾಗಿದ್ದು, ವೈದ್ಯಕೀಯ ಕ್ಷೇತ್ರದಲ್ಲಿ ಸರ್ವಾನುಮತದಿಂದ ಅಂಗೀಕೃತವಾದ ಕ್ರಮದಲ್ಲಿ ಪ್ರತಿಲೇಖನವು ಇರುತ್ತದೆ. ಪ್ರತಿಲೇಖನ ಮಾಡಲು ಸರಿಯಾದ ಪದ ಪರಿಚಯ, ಪದಾಕ್ಷರ(ಸ್ಪೆಲಿಂಗ್)ಗಳ ಪರಿಚಯ ಮತ್ತು ತತ್ಸಂಬಂಧಿತ ಪಾರಿಭಾಷಿಕ ಸಂಪತ್ತು ಇದ್ದು, ಒಮ್ಮೊಮ್ಮೆ ನುಡಿಯಲ್ಪಟ್ಟ ಪಾರಿಭಾಷಿಕ ಪದಗಳ ಹಾಗೂ ಉಕ್ತಲೇಖನಕ್ರಿಯೆಯಲ್ಲಾಗಬಹುದಾದ ತಪ್ಪುಗಳನ್ನು ಸರಿಪಡಿಸುವಷ್ಟು ಅರಿವಿರಬೇಕಾದುದು ಅವಶ್ಯ. ಪ್ರತಿಲೇಖನಕಾರರು ಪ್ರತಿಲೇಖ್ಯವಾದ ದಸ್ತಾವೇಜುಗಳನ್ನು ಪರಿಶೀಲಿಸಿ ಸರಿಪಡಿಸುವುದಲ್ಲದೆ, ಅದನ್ನು ಪ್ರಿಂಟ್ ಮಾಡಲು ಅಥವಾ ಸೂಕ್ತ ಸಮಯಕ್ಕೆ ಪರಿಪೂರ್ಣಗೊಂಡ ದಸ್ತಾವೇಜುಗಳನ್ನು ಸಲ್ಲಬೇಕಾದೆಡೆಗೆ ಸಲ್ಲಿಸುವ ಕಾರ್ಯವನ್ನೂ ಎಸಗುತ್ತಾರೆ. ಎಲ್ಲಾ ಪ್ರತಿಲೇಖನಗಳೂ ರೋಗಿಯ ಬಗ್ಗೆಗಿನ ವರದಿಗಳು ಗೋಪ್ಯವಾಗಿರುವಂತೆಯೇ ಇರಿಸಬೇಕಲ್ಲದೆ ಆ ಪ್ರತಿಲೇಖನಗಳು ವೈದ್ಯಕೀಯ-ಕಾನೂನಿನ ರೀತ್ಯಾ ಸಮರ್ಪಕವಾಗಿದ್ದು, ಸಂಬಂಧಿತ ನಿಯಮಾವಳಿಗಳು ಮತ್ತು ತತ್ವಗಳಿಗೆ ಬದ್ಧವಾಗಿರಬೇಕಾದುದು ಅತ್ಯಗತ್ತಯ.
ವೈದ್ಯರಿಗೆ ಅಥವಾ ಒಂದು ಭಿಷಜರ ತಂಡಕ್ಕೆ ಪ್ರತಿಲೇಖನ ಮಾಡಿಕೊಡಿಕೊಡುವ ಸಂದರ್ಭದಲ್ಲಿ ಅವರದೇ ಆದ ನಮೂದಿತ ರೀತಿಗಳು ಮತ್ತು ವರದಿ ದಾಖಲಾತಿಯ ವಿಧಾನಗಳನ್ನು ಅನುಸರಿಸಬೇಕಾಗಿದ್ದು, ಆ ವಿಧಿವಿಧಾನಗಳು ಆ ವೈದ್ಯರು ಪರಿಣತಿ ಪಡೆದಿರುವ ಕ್ಷೇತ್ರ ಮತ್ತು ಚಿಕಿತ್ಸಾಕ್ರಮವನ್ನು ಅವಲಂಬಿಸುತ್ತದಾದರೂ ರೋಗಿಯ ಇತಿಹಾಸ, ಶಾರೀರಿಕ ತಪಾಸಣೆಗಳು ಅಥವಾ ಚಿಕಿತ್ಸಾ ಸೂಚನೆಗಳನ್ನು ಸಾಮಾನ್ಯವಾಗಿ ಬಳಸಿಕೊಳ್ಳಲಾಗುತ್ತದೆ. ಬಹುತೇಕ ಆಸ್ಪತ್ರೆಯ ಹೊರಗಣ ಸೈಟ್ ಗಳಲ್ಲಿ, ಖಾಸಗಿ ವೈದ್ಯರು ಎರಡನೆಯ ಅಭಿಪ್ರಾಯಕ್ಕಾಗಿ ಸಲಹೆನೀಡುವುದು, ಶಸ್ತ್ರಚಿಕಿತ್ಸಾಪೂರ್ವ ತಪಾಸಣೆ ಮಾಡುವುದು ಮತ್ತು ವಿಮೆಯ ವಿಷಯಕ್ಕಾಗಿಯೋ ಅಥವಾ ವಿಕಲತೆ ಹೊಂದಿದುದಕ್ಕಾಗಿ ಪರಿಹಾರಕ್ಕಾಗಿಯೋ ಬಂದ ರೋಗಿಗಳ IME (ಇಂಡಿಪೆಂಡೆಂಟ್ ಮೆಡಿಕಲ್ ಎಕ್ಸಾಮ್) ಅರ್ಥಾತ್ ಖಾಸಗಿ ವೈದ್ಯಕೀಯ ತಪಾಸಣೆಗಳನ್ನು ಮಾಡುವುದರಲ್ಲಿ ತೊಡಗಿಕೊಳ್ಳುತ್ತಾರೆ. ಕೆಲವು ಖಾಸಗಿ ಕುಟುಂಬವೈದ್ಯರು ಈ ಪ್ರತಿಲೇಖನ ವ್ಯವಸ್ಥೆಯನ್ನು ಬಯಸದೆ, ತಮ್ಮ ಕೈಬರಹದಲ್ಲೇ ರೋಗಿಗಳ ಮಾಹಿತಿಗಳನ್ನು ಸಂಗ್ರಹಿಸಿಟ್ಟುಕೊಳ್ಳುವರಾದರೂ ಎಲ್ಲಾ ಕುಟುಂಬವೈದ್ಯರೂ ಹಾಗಿರುವುದಿಲ್ಲ.
ಈಗಿನ ದಿನಗಳಲ್ಲಿ ಡಿಜಿಟಲ್ ಧ್ವನಿಯ ಮೂಲಕ ತಮ್ಮ ಉಕ್ತಲೇಖನಗಳನ್ನು ಕಳುಹಿಸಿಕೊಡುವ ವೃತ್ತಿನಿರತ ವೈದ್ಯರ ಸಂಖ್ಯೆ ಏರುತ್ತಿದ್ದು ಧ್ವನಿ ಅಥವಾ ಮಾತನ್ನು ಗುರುತಿಸುವುದರ ಮೂಲಕ ಪ್ರತಿಲೇಖನ ವ್ಯವಸ್ಥೆಗೆ ತಮ್ಮನ್ನು ತಾವೇ ಒಡ್ಡಿಕೊಳ್ಳುತ್ತಿರುವವರ ಸಂಖ್ಯೆ ಗಮನೀಯವಾಗಿ ಹೆಚ್ಚುತ್ತಿದೆ. ಮಾತನ್ನು ಗುರುತಿಸುವ ತಂತ್ರಜ್ಞಾನವು ಇನ್ನೂ ಶೈಶವದಲ್ಲಿರುವುದರಿಂದ ತರ್ಜುಮೆಯಲ್ಲಿ ಕಳೆದುಹೋಗುವ ಅಂಶಗಳು ಬಹಳ. ಈ ತಂತ್ರಾಂಶವನ್ನು ಉಪಯೋಗಿಸಲಿಚ್ಛಿಸುವ ಉಕ್ತಲೇಖನಕಾರರು ಮೊದಲು ಈ ಯಂತ್ರವು ತಮ್ಮ ಮಾತುಗಳನ್ನು ಗುರುತಿಸಲು ತರಬೇತಿ ನೀಡಬೇಕು. ಪದಗಳನ್ನು ಮಾಹಿತಿಸಂಚಯಕ್ಕೆ ಒಂದೇಸಮನೆ ಓದಿಹೇಳುವುದರ ಮೂಲಕ ತಂತ್ರಾಂಶವು ಪದಗಳನ್ನು ಮತ್ತು ನುಡಿಗಟ್ಟುಗಳನ್ನು ಗುರುತಿಸುವುದನ್ನು "ಕಲಿಯುವುದು".
ಸರಿಯಾಗಿ ಮಾತನಾಡದಿರುವುದು, ಅಲ್ಲದೆ ದಟ್ಟವಾದ ವಿದೇಶೀ ಭಾಷಾಛಾಯೆ ಮತ್ತು ಅಸ್ಪಷ್ಟವಾಗಿ ಗೊಣಗುವಿಕೆಗಳು ಪದಗ್ರಾಹಿ ಸಾಷ್ಟ್ ವೇರ್ ಗೂ ಮತ್ತು ಪ್ರತಿಲೇಖನಕಾರರಿಗೂ ಕಾರ್ಯವೆಸಗಲು ತೊಂದರೆಯುಂಟುಮಾಡುತ್ತವೆ. ಪ್ರತಿಲೇಖನಕಾರನು ಅಂತಹ ವರದಿಗಳನ್ನು ಅರ್ಥವಾಗದ್ದೆಂದು ಅಂಕಿತ ಮಾಡಬಹುದು ಆದರೆ ಧ್ವನಿಗ್ರಹಣ ತಂತ್ರಾಂಶವು ಅಂತಹ ಅರ್ಥಹೀನ ಪದಗಳನ್ನು ಲಭ್ಯವಾದ ಮಾಹಿತಿಸಂಚಯದಿಂದ "ಕಲಿತ" ಭಾಷೆಯನ್ನು ಅನುಸರಿಸಿ ತರ್ಜುಮೆ ಮಾಡುತ್ತದೆ. ತತ್ಪರಿಣಾಮವಾಗಿ 'ಪದ ಖಿಚಡಿ' (ವರ್ಡ್ ಸಲಾಡ್) ಅಥವಾ ಕಳೆದುಹೋದ ಪದಗಳು (ಮಿಸಿಂಗ್ ಟೆಕ್ಸ್ಟ್) ಎಂಬ ಸ್ಥಿತಿ ಉದ್ಭವವಾಗುತ್ತದೆ. ಸರಿಯಾಗಿ ಮೂಡಿರದ ವರದಿಗಳನ್ನು ಹಿಂತಿರುಗಿಸಿ ಸರಿಯಾದ ಉಕ್ತಲೇಖನಗಳನ್ನು ಕಳುಹಿಸಲು ತಾಕೀತು ಮಾಡಬಹುದಾದರೂ ಅಂತಹ ವ್ಯವಸ್ಥೆಗಳು ಒಂದು ಚೌಕಟ್ಟಿಗೆ ಇನ್ನೂ ಅಡಕವಾಗಿಲ್ಲ. ಒಂದು ಮಟ್ಟದಿಂದ ಕೆಳಗೆ, ಸಲಾಡ್ ಎಂಬುವುದು ನೈಜ ಉಕ್ತಲೇಖನಕ್ಕೆ ಅನ್ವಯಿಸುತ್ತದೆ. ಪ್ರತಿಲೇಖನಕಾರನು ಏಕಕಾಲದಲ್ಲಿ ಅದನ್ನು ಕೇಳುತ್ತಾ, ಓದುತ್ತಾ, ಸರಿಪಡಿಸಲ್ಪಟ್ಟ ಲೇಕನವನ್ನು ಸಂಪಾದಿಸುವಲ್ಲಿ ನಿರತನಾಗುತ್ತ಻ನೆ. ಈ ಪರಿಕ್ರಮದಲ್ಲಿ ಪ್ರತಿ ಪದವನ್ನೂ ದೃಢಪಡಿಸಬೇಕು. ಈ ತಂತ್ರಾಂಶದ ನ್ಯೂನತೆಯೆಂದರೆ ಹೀಗೆ ಪರಿಷ್ಕರಿಸಲು ತೆಗೆದುಕೊಂಡ ಸಮಯವು ಬೇರೆಲ್ಲಾ ಉಪನೋಗಗಳೂ ನಗಣ್ಯವೆನಿಸುವ ಮಟ್ಟಕ್ಕೆ ತಲುಪಬಹುದು. ಪದಗ್ರಹಣದ ಗುಣಮಟ್ಟವು ಅತ್ಯುತ್ತಮ ದಿಂದ ಕಳಪೆಯವರೆಗೂ ಇರಬಹುದಾಗಿದ್ದು, ಇಡೀ ಪದಗಳೋ, ವಾಕ್ಯಗಳೋ ನೀಡಲ್ಪಟ್ಟ ಮೂಲವರದಿಯಿಂದ ಹೊರಗುಳಿದುಬಿಡಬಹುದು, ಎಷ್ಟೋ ಬಾರಿ ನಕಾರಾತ್ನಕ ಪದಸಂಕೋಚನಗಳು ಮತ್ತು "ಅಲ್ಲ"ವೆಂಬುದನ್ನು ಸೂಚಿಸುವ ಪದಗಳೇ ಬಿಡಲ್ಪಡಬಹುದು. ಧ್ವನಿ ಗುರುತಿಸುವಿಕೆ ಯು "411"ಅನ್ನು ಡಯಲ್ ಮಾಡಿದಾಗ ಕೇಳಿಬರುವ ಧ್ವನಿಗ್ರಾಹಕಗಳಂತೆಯೇ ಇದ್ದು, ಅದು ಕೆಲವೊಮ್ಮೆ ತಪ್ಪಾದ ಅಂಕಿಗಳನ್ನು ಬಿತ್ತರಿಸಿ ಅದಕ್ಕೆ ಹಣವನ್ನೂ ತೆಗೆದುಕೊಳ್ಳುವ ಕ್ರಮವನ್ನು ಬಹಳ ಹೋಲುತ್ತದೆ. ಇಂತಹ ತಪ್ಪುಗಳು ಈ ತಂತ್ರಾಂಶದಿಂದ ರೋಗಿಗಳ ಚಿಕಿತ್ಸೆಯ ಮೇಲೆ ದುಷ್ಪರಿಣಾಮಗಳನ್ನೂ ಬೀರುವ ಸಾಧ್ಯತೆಯಿದೆ ಎಂಬ ಆತಂಕವನ್ನು ಮೂಡಿಸುತ್ತವೆ. ಸರ್ವರ್ ಆಧಾರಿತ ಯಾದಿಗಳನ್ನು ಯೋಜಿತ ಸೇವೆ ನೀಡಲು (ಅಪ್ಲಿಕೇಷನ್ ಸರ್ವೀಸ್ ಪ್ರೊವೈಡರ್) - (ASP) ನಿರತರಾದವರಿಂದ ಪಡೆದಾಗಲೂ ಗುಣಮಟ್ಟ ಕುಂಠಿತವಾಗಬಹುದು.
ಧ್ವನಿ ಗುರುತಿಸುವಿಕೆಗೆ ನೀಡುವ ಹಣದ ಮೊತ್ತವು ಪ್ರತಿಲೇಖನ ಜಗತ್ತಿನಲ್ಲಿ ಕಡಿಮೆಯಾಗುತ್ತಿರುವುದರ ಬಗ್ಗೆ ವಿವಾದವಿದೆ. ಯಾವುದೇ ಗ್ರಾಹಕನು ಅಂತರ್ಜಾಲದಲ್ಲಿ ಉಂಟಾಗುವ ಖರ್ಚುಗಳನ್ನು ಸರಿದೂಗಿಸಲು ಇನ್ನಾವುದಾದರೂ ಎಡೆಯಲ್ಲಿ ಉಳಿತಾಯ ಮಾಡಲೆತ್ನಿಸುವುದು ಸಹಜ. ಆದರೆ ಉತ್ಪಾದನೆಯಿಂದ ದೊರೆತ ಲಾಭಾಂಶವನ್ನು ಸುಳ್ಳೇ ಏರಿಸಿ ಹೇಳುವ ಇಂತಹ ಸೇವೆಯ ಮಾರಾಟಗಾರರಿಂದ ಸಾಲಿಗೆ ಇಂತಿಷ್ಟೆಂದು ಹಣ ಪಡೆಯುವ ಪ್ರತಿಲೇಖನಕಾರರಿಗೆ ಹಾನಿಯೇ ಆಗುತ್ತಿದೆ. ಪ್ರತಿಲೇಖನಕಾರರಿಗೆ ನೂತನ ಸಂಪಾದನಾ ಕೌಶಲವು ಇರಲೇಬೇಕೆಂದು ಹೇಳುವುದಲ್ಲದೆ, ಧ್ವನಿ ಗುರುತಿಸುವಿಕೆಯಲ್ಲಿನ ದೋಷಗಳಿಗಾಗಿ ಗಮನೀಯವಾದ ಮೊತ್ತವನ್ನು ನಷ್ಟಭರ್ತಿಯ ರೂಪದಲ್ಲಿ ಹಿಡಿಯಲಾಗುತ್ತಿರುವ ವರದಿಗಳಿವೆ. ಪ್ರತಿಷ್ಠಿತ ಉದ್ಯಮಮೂಲಗಳು ಈ ಪ್ರತಿಲೇಖನ ಕ್ಷೇತ್ರದಲ್ಲಿನ ಉತ್ಪಾದನೆಯ ಹೆಚ್ಚಳವನ್ನು 30%-50% ಎಂದು ಅಂದಾಜಿಸಿದೆ;ಆದರೆ ಇದು ಈ ಕ್ರಮವನ್ನು ಅಳವಡಿಸುವ ವಿಧಿಯ ಹಲವಾರು ಅಂಶಗಳ ಮೇಲೆ ಅವಲಂಬಿತವಾಗಿದೆ. ಇಂತಹ ಸೇವೆಯ ವ್ಯವಹಾರ ನಡೆಸುವವರು ನೀಡುವ ನಷ್ಟಭರ್ತಿಯ ತೀರ್ಮಾನದ ಮಾನದಂಡಗಳನ್ನು "ಉಪಯೋಗಿಸು"ವುದನ್ನು ವೈಜ್ಞಾನಿಕ ಹಿನ್ನೆಲೆಯಲ್ಲಿ ಕಾಣುವುದು ಅವಶ್ಯಕ.
ಮತ್ತೊಂದು ಇತ್ಯರ್ಥಕ್ಕೆ ಬರಲಾಗದ ಅಂಶವೆಂದರೆ ಸಂರಕ್ಷಿಸಲು ದುಬಾರಿಯಾದ ಹೆಡರ್ ಗಳನ್ನು ಸರಳವಾದ ಇಂಟರ್ ಫೇಸ್ ಗಳ ಬದಲಾಗಿ ಉಪಯೋಗಿಸಿ ತಮಗೆ ಬೇಕಾದ ರೀತಿಯ "ವೇದಿಕೆ" ರಚಿಸಿಕೊಂಡದ್ದು. ಕೊಡಮಾಡುವ ದರಗಳು ಈ ತಪ್ಪಿಹೋದ ಅವಕಾಶವನ್ನು ಪ್ರತಿಲೇಖನಕಾರರಿಗಾಗಿ ಬಿಂಬಿಸಬೇಕು.
ಮಾತು ಗುರುತಿಸುವಿಕೆಯ ತಂತ್ರಾಂಶ (SRT) ವು ಪರಸ್ಪರ ಅವಲಂಬನೆಯುಳ್ಳ, ಸಂಲಗ್ನತೆಯೊಳಗೊಂಡ ಕಾರ್ಯ. ಅದನ್ನು ಮಾದರಿ ಉಕ್ತಲೇಖನದ ವ್ಯವಸ್ಥಿತ ಕ್ರಮಕ್ಕೆ ಹೊಂದುವಂತದ್ದೆಂದು ತಿಳಿಯುವುದು ತಪ್ಪಾಗುತ್ತದೆ. ಇದು ಬಹವಂಶ "ಸ್ಟ್ಯಾಂಡ್ ಅಲೋನ್" (ಒಂಟಿಯಾದುದೇ ಆದ) ವ್ಯವಸ್ಥೆಯಾಗಿರುತ್ತದೆ. ಈ ವಿನೂತನ ಸಾಫ್ಟ್ ವೇರ್ ಹಿಂದಿನ ಪ್ರತಿಲೇಖನಕಾರರು ಬಳಸುತ್ತಿದ್ದ ಸಮಯ ಉಳಿಸುವ ಸಲಕರಣೆಗಳಾದ ಮ್ಯಾಕ್ರೋಗಳು ಮತ್ತು ಇತರೆ ಪದ/ಕ್ರಮ ವಿಕಸಕ (ವರ್ಡ್/ಫರ್ಮಾಟ್ ಎಕ್ಸ್ ಪ್ಯಾಂಡರ್)ಗಳನ್ನು ಬದಿಗೊತ್ತಿತು. ಗ್ರಾಹಕ/ವಿತರಕರ ಮಾದರಿಗಳನ್ನು ಸರಿಪಡಿಸಲು ವಿನಮತಿಸಿಕೊಳ್ಳುವುದು ಆ ಉಳಿತಾಯಗಳ ವಿಳಂಬಕ್ಕೆ ಕಾರಣವಾಗುತ್ತಿದ್ದವು. ವಿಭಿನ್ನ ಶೈಲಿಯಲ್ಲಿ ಕಾರ್ಯವೆಸಗುವ, ಒಬ್ಬರಿಗೊಬ್ಬರು ಸಂಬಂಧವಿರದ ರೀತಿಯಲ್ಲಿ ಎಲ್ಲೋ ಕುಳಿತು ಕೆಲಸ ಮಾಡುವ, ಪ್ರತಿಲೇಖನಕಾರರು ಮಾಡುವ ಕೆಲಸವು ತದ್ವಿರುದ್ಧ ಪರಿಣಾಮ ಬೀರಿ, ಅವರೂ ಮತ್ತು ಧ್ವನಿಗ್ರಾಹಕ ಯಮತ್ರವೂ ಹತೋಟಿಗಾಗಿ ಏತ-ವಾತ ಆಡುವ ಪರಿಸ್ಥಿತಿ ಉಂಟಾಗಬಹುದು. ಧ್ವನಿ ಗುರುತಿಸುವಿಕೆಯ ನಿಯಂತ್ರಕರು ಪ್ರತಿಲೇಖಕನಕಾರರ ಮೇಲೆ ಹೇರುವ ನಿರ್ಬಂಧಗಳು ಈ ಕ್ರಮದ ಉಪಯುಕ್ತತೆಯು ನಶಿದುವ ರೀತಿಯಲ್ಲಿರಬಾರದು.
ಆರೋಗ್ಯಪಾಲನಾ ಕೇಂದ್ರದವರಿಗೆ ರೋಗಿಯ ದಾಖಲೆಗಳನ್ನು ಒದಗಿಸಿಕೊಳ್ಳಲು, ಅವರಿಗೆ ರೊಗಿಯ ದೇಹಸ್ಥಿತಿಯ ಬಗ್ಗೆ ತಿಳಿಸಲು, ಅಂದಿನ ಅಥವಾ ಮುಂದಿನ ಚಿಕಿತ್ಸಾವಿಧಾನಗಳನ್ನು ತಿಳಿಸಲು ಮತ್ತು ರೋಗಿಯನ್ನು ನೋಡಿಕೊಳ್ಳುವುದರ ಬಗ್ಗೆ ನಿರಂತರ ಗಮನವಿರಿಸಲು ಇಂದಿಗೂ ವೈದ್ಯರಿಗೆ ಪ್ರತಿಲೇಖನಕ್ರಿಯೆಯೇ ಸೂಕ್ತವಾದ ಕ್ರಮವಾಗಿದೆ. ಇತ್ತೀಚೆಗೆ, ಫೆಡೆರಲ್ ಮತ್ತು ರಾಜ್ಯದ ಬಲಹೀನತೆ ಕಾಯಿದೆಯ ಮಾರ್ಪಾಡುಗಳಿಗೆ ಅನುಗುಣವಾಗಿ, ವೈದ್ಯಕೀಯ ಬಿಲ್ ಗಾಗಿಯಾಗಲೀ, ಕಾರ್ಮಿಕನು ನಷ್ಟಪರಿಹಾರಕ್ಕಾಗಿ (ಮತ್ತು ತನ್ಮೂಲಕ ನಡೆಯುವ ಪ್ರಕ್ರಿಯೆಗಳಿಗಾಗಿ)ಫೆಡರಲ್ ಮತ್ತು ರಾಜ್ಯದ ನಿಯೋಗಗಳ ವಿಮೆಯನ್ನು ಪಡೆಯಲು ಗುಜರಾಯಿಸುವ ಅರ್ಜಿಗಾಗಲೀ ಒಂದು ಬರವಣಿಗೆಯಲ್ಲಿರುವ ವರದಿ (IME)ಯು ಕಡ್ಡಾಯವಾಗಿದೆ.
ಒಂದು ವೃತ್ತಿಯಾಗಿ
ಪ್ರತಿಲೇಖನಕ್ರಿಯೆಯಲ್ಲಿ ತೊಡಗಿಕೊಂಡ ವ್ಯಕ್ತಿಯನ್ನು (ಮೆಡಿಕಲ್ ಟ್ರ್ಯಾನ್ಸ್ ಕ್ರಿಪ್ಷನಿಸ್ಟ್) ವೈದ್ಯಕೀಯ ಪ್ರತಿಲೇಖನಕಾರ  ಅಥವಾ MT ಎಂದು ಕರೆಯುತ್ತಾರೆ.ಪ್ರತಿಲೇಖನಕಾರನು ಉಪಯೋಗಸುವ ಉಪಕರಣವನ್ನು  ವೈದ್ಯಕೀಯ ನಕಲುಪಕರಣ ( ಮೆಡಿಕಲ್ ಟ್ರ್ಯಾನ್ಸ್ ಕ್ರೈಬರ್ ) ಎಂದು ಕರೆಯಲಾಗುತ್ತದೆ. "ಪ್ರತಿಲೇಖನಕ್ರಿಯೆಯನ್ನು ಕೈಗೊಳ್ಳುವ ವ್ಯಕ್ತಿಯನ್ನು "ಮೆಡಿಕಲ್ ಟ್ರ್ಯಾನ್ ಸ್ಕ್ರಿಪ್ಷನಿಸ್ಟ್" ಎಂದೇ ಕರೆಯಬೇಕು. ವೈದ್ಯಕೀಯ ಟ್ರ್ಯಾನ್ಸ್ ಕ್ರಿಪ್ಷನಿಸ್ಟ್ ಎಂದರೆ ರೋಗಿಗಳ ವೈದ್ಯಕೀಯ ದಾಖಲೆಗಳನ್ನು ಕೈಬರಹದ ರೂಪದಲ್ಲಿರಿಸುವ ಬದಲಿಗೆ ಟೈಪ್ ಮಾಡಲ್ಪಟ್ಟ ವಿಧದಲ್ಲಿರಿಸಲು ಸಹಾಯಕವಾಗುವ ವ್ಯಕ್ತಿ. ಕೈಬರಹದ ವರದಿಗಳು/ದಾಖಲೆಗಳು ಇತರೆ ಆರೋಗ್ಯಪಾಲನಾ ಕೆಂದ್ರಗಳಲ್ಲಿ ಸರಿಯಾಗಿ ವ್ಯಾಖ್ಯಾನಿಸದಿರುವ ಸಾಧ್ಯತೆಗಳು ಹೆಚ್ಚು. ವೈದ್ಯಕೀಯ ಪ್ರತಿಲೇಖನಕ್ರಿಯೆಗೆ ಉಪಯೋಗಿಸುವ ಉಪಕರಣಗಳನ್ನು ಟ್ರ್ಯಾನ್ಸ್ ಕ್ರೈಬರ್  ಎಂದು ಕರೆಯುತ್ತಾರೆ; ಉದಾಹರಣೆಗೆ ಪ್ರತಿಲೇಖನಕಾರನಿಂದ ಬಳಸಲ್ಪಡುವ, ಕಾಲುಗಳಿಂದ ಚಾಲನೆಗೊಳಪಡುವ ಕ್ಯಾಸೆಟ್ ಪ್ಲೇಯರ್ ಗಳು.  1990ರ ದಶಕದ ಕೊನೆಯಲ್ಲಿ ಪ್ರತಿಲೇಖನಕಾರರನ್ನು ವೈದ್ಯಕೀಯ ಬಾಷಾತಜ್ಞರು (ಮೆಡಿಕಲ್ ಲ್ಯಾಂಗ್ವೇಜ್ ಸ್ಪೆಷಲಿಸ್ಟ್) ಅಥವಾ ಆರೋಗ್ಯವಿಷಯ ವ್ಯವಸ್ಥಾಪಕ ವಿಶೇಷವೃತ್ತಿನಿರತರು (HIM) ಪ್ಯಾರಾಪ್ರೊಫೆಷನಲ್ಸ್) ಎಂದು ಕರೆಯುತ್ತಿದ್ದರು.
ವೈದ್ಯಕೀಯ ಟ್ರ್ಯಾನ್ಸ್ ಕ್ರಿಪ್ಷನಿಸ್ಟ್ ಆಗಲು ಯಾವುದೇ ವಿಶೇಷವಾದ ವಿದ್ಯಾರ್ಹತೆಯ ಅಗತ್ಯವಿಲ್ಲ. ವಿದ್ಯೆ ಮತ್ತು ತರಬೇತಿಯನ್ನು ಸಾಂಪ್ರದಾಯಿಕವಾದ ಶಾಲಾಪದ್ಧತಿಯಲ್ಲೋ, ಅರ್ಹತಾ ಅಥವಾ ತಾಂತ್ರಿಕ ಶಿಕ್ಷಣದ ಮೂಲಕವೋ, ಮುಕ್ತ ವಿದ್ಯಾಲಯಗಳ ಮೂಲಕವೋ, ಅಥವಾ/ಮತ್ತು ಕೆಲವು ಆಸ್ಪತ್ರೆಗಳಲ್ಲಿ ತಾವೇ ನೀಡುವ ವೃತ್ತಿಪರ ತರಬೇತಿಯ ಮೂಲಕವೋ ಪಡೆಯಬುದಾದರೂ, ಕೆಲವು ರಾಷ್ಟ್ರಗಳು ಮಾತ್ರ 18ತಿಂಗಳಿಂದ 2 ವರ್ಷದ ವಿಶೇಷ ಪ್ರತಿಲೇಖನಕ್ರಿಯೆಯ ತರಬೇತಿ ಪಡೆದ ವೈದ್ಯಕೀಯ ಟ್ರ್ಯಾನ್ಸ್ ಕ್ರಿಪ್ಷನಿಸ್ಟ್ ಗಳಿಗೆ ಮಾತ್ರ ಆದ್ಯತೆ ನೀಡುತ್ತಾರೆ. ವೈದ್ಯಕೀಯ ಟ್ರ್ಯಾನ್ಸ್ ಕ್ರಿಪ್ಷನ್ ನಲ್ಲಿ ಉದ್ಯೋಗ ಮಾಡುವುದರಿಂದ ವೈದ್ಯಕೀಯ ಪದಗಳ ಮೇಲಿನ ಹಿಡಿತ, ಅಂತಹ ಬಾಷೆಯ ಸಂಪಾದಕತ್ವದ ಮೇಲಿನ ಹತೋಟಿ, ಪ್ರತಿಲೇಖನಕಾರನ ಏಕಕಾಲದಲ್ಲೇ ಕೇಳುತ್ತಲೇ ಟೈಪ್ ಮಾಡುವ ನಿಷ್ನಾತತೆ, ಟ್ರ್ಯಾನ್ಸ್ ಕ್ರೈಬರ್ ಯಂತ್ರವನ್ನು ಹತೋಟಿಗಳ ಮೂಲಕ ಹಿಂದೋಡಿಸಿ, ಉಕ್ತಲೇಖನ ಕೇಳುತ್ತಾ ಕೇಳುತ್ತಾ ಕಾಲ ಪೆಡಲ್ ಮೂಲಕ ಅದನ್ನು ಪ್ಲೇ ಮಾಡುವುದು ಮತ್ತು ಸರಿಪಡಿಸುವುದು - ಇವೆಲ್ಲವನ್ನೂ ಸಾಧಿಸುತ್ತಲೇ ಕ್ರಿಯೆಯಲ್ಲಿ ಒಂದು ಲಯಬದ್ಧತೆಯನ್ನೂ ಕಾಪಾಡಿಕೊಂಡುಬರುವುದನ್ನು ಹಸ್ತಗತವಾಗಿಸಿಕೊಳ್ಳಬಹುದು.